PS5: Γενική συζήτηση - Page 70 - GameWorld.gr\n09 Dec 2021 04:38\t#257995 by Stathis Moose Stathopoulos\nΙάπωνας διανομέας συνελήφθη επειδή μεταπωλούσε κονσόλες αντί να τις παραδώσει σε πελάτες\nΕίχε βγάλει συνολικά 26.000 δολάρια.\nΙάπωνας μεταφορέας συνελήφθη επειδή μεταπουλούσε κονσόλες αντί να τις παραδώσει σε πελάτες\nΣυνολικά ο συγκεκριμένος μεταφορέας είχε καταφέρει να πουλήσει περίπου 200 PS5, Switch και games για αυτά, των οποίων η συνολική αξία ήταν 56.000 δολάρια και ο ίδιος είχε κέρδος 26.000 δολάρια. Η δουλειά που είχε ήταν να τις παραδώσει στους πελάτες που τις είχαν αγοράσει , όμως αντί για αυτό τις πουλούσε σε μαγαζιά στην περιοχή Akihabara του Tokyo.\nΑφού έβγαζε τα χρήματα πήγαινε σε internet café, τα οποία στην Ιαπωνία έχουν διαθέσιμα κρεβάτια για να κοιμηθεί κάποιος. Πλέον έχει ομολογήσει στις κατηγορίες και δήλωσε: "Το έκανα επειδή είχα οικονομικά προβλήματα. Πόνταρα σχεδόν όλα τα χρήματα στον ιππόδρομο".\n09 Dec 2021 04:51\t#258045 by Stathis Moose Stathopoulos\nΝομοθέτες των ΗΠΑ ανακοινώνουν νομοσχέδιο για την απαγόρευση του bot scalping αγαθών υψηλής ζήτησης\nΤο Stopping Grinch Bots Act πήρε το όνομα του από τον χαρακτήρα που έκλεψε τα Χριστούγεννα.\nΟι πολιτικοί στις ΗΠΑ ανακοίνωσαν ένα νέο νομοσχέδιο το οποίο επιδιώκει να περιορίσει το scalping παιχνιδιών και αγαθών υψηλής ζήτησης.\nΤο νομοσχέδιο ονομάστηκε Stopping Grinch Bots Act, από το όνομα του χαρακτήρα του Dr. Seuss που έκλεψε τα Χριστούγεννα. Το νομοσχέδιο, το οποίο στοχεύει συγκεκριμένα στους scalpers που χρησιμοποιούν bots για να αρπάζουν διαδικτυακά αποθέματα ειδών με μεγάλη ζήτηση προκειμένου να τα μεταπωλούν σε σημαντικά υψηλότερες τιμές, δεν περιορίζει την εστίασή του στη βιομηχανία των games, αλλά σίγουρα θα καλύπτει είδη όπως οι κονσόλες και οι κάρτες γραφικών - και οι δύο έχουν πληγεί ιδιαίτερα από το scalping ως αποτέλεσμα των προβλημάτων της αλυσίδας εφοδιασμού που επιδεινώθηκαν κατά τη διάρκεια της πανδημίας.\nTo δελτίο τύπου του νομοσχεδίου αναφέρει: "Αυτοί οι μεταπωλητές χρησιμοποιούν bots για να παρακάμψουν τα μέτρα ασφαλείας και να χειραγωγήσουν τα συστήματα διαδικτυακών πωλήσεων για να αγοράσουν παιχνίδια με αποτέλεσμα ορισμένα παιχνίδια να είναι σχεδόν αδύνατο να αγοραστούν στο διαδίκτυο ή στα καταστήματα σε τιμές λιανικής πώλησης, επιδεινώνοντας τις ελλείψεις που προκαλούνται από τις καταπονημένες αλυσίδες εφοδιασμού. Σε μια εποχή που οι οικογένειες θα έπρεπε να είναι σε θέση να περνούν χρόνο με τα αγαπημένα τους πρόσωπα, τα ψηφιακά 'Grinch bots' αναγκάζουν τους Αμερικανούς να ψάχνουν τους διαδικτυακούς ιστότοπους με την ελπίδα να βρουν ένα προσιτό δώρο ή να πληρώνουν υπέρογκες τιμές για ένα μόνο παιχνίδι. Αυτά τα bots δεν πιέζουν μόνο τους καταναλωτές, αλλά δημιουργούν πρόβλημα για τις μικρές επιχειρήσεις, τους τοπικούς λιανοπωλητές και άλλους επιχειρηματίες που προσπαθούν να διασφαλίσουν ότι έχουν τα καλύτερα είδη σε απόθεμα για τους πελάτες τους".\nΤο νομοσχέδιο έχει προταθεί από τον εκπρόσωπο Paul Tonko, τον γερουσιαστή Richard Blumenthal, τον ηγέτη της πλειοψηφίας της Γερουσίας Charles E. Schumer και τον γερουσιαστή Ben Ray Luján και έχει ως στόχο να "δημιουργήσει πιο ισότιμους όρους ανταγωνισμού, ώστε όλοι να έχουν δίκαιες ευκαιρίες να αγοράζουν δημοφιλή προϊόντα σε λογικές τιμές όταν ψωνίζουν στο διαδίκτυο".\nTo Better Online Ticket Sales Act - BOTS Act, που υπογράφηκε ως νόμος το 2016, απαγορεύει επίσης τη χρήση αυτοματοποιημένων bots για την απόκτηση εισιτηρίων για δημόσιες εκδηλώσεις και καθιστά παράνομη την πώληση αυτών των εισιτηρίων από τους λαθρεμπόρους. Οι συντάκτες της προτεινόμενης νομοθεσίας - η οποία υποστηρίζεται από την Ομοσπονδία Καταναλωτών της Αμερικής και την Εθνική Ένωση Καταναλωτών - λένε ότι θα εφαρμόσει παρόμοιους μηχανισμούς που χρησιμοποιούνται στον νόμο BOTS Act για την απαγόρευση των bots που παρακάμπτουν τα μέτρα ασφαλείας που εφαρμόζουν τα sites λιανικής πώλησης στο διαδίκτυο.\nΟι Tonko, Blumenthal και Schumer εισήγαγαν αρχικά τη νομοθεσία το 2019, αλλά η πρόοδός της σταμάτησε στις επιτροπές του Κογκρέσου. Οι νομοθέτες ελπίζουν σαφώς ότι οι αυξημένες ελλείψεις αποθεμάτων που προκύπτουν από τα τρέχοντα παγκόσμια ζητήματα της αλυσίδας εφοδιασμού θα βοηθήσουν να υπάρξει μεγαλύτερη υποστήριξη αυτή τη φορά.\nOι ιστορίες των scalpers και των ομάδων scalping στην Αγγλία έχουν προσελκύσει ομοίως την οργή των βουλευτών. Ορισμένοι πολιτικοί, τον περασμένο Δεκέμβριο, κατέθεσαν στο βρετανικό κοινοβούλιο πρόταση για την πρόωρη κατάργηση της μεταπώλησης κονσολών και εξαρτημάτων PC που είναι σημαντικά υπερτιμημένα - παρόμοια με την υφιστάμενη νομοθεσία για τη δευτερογενή πώληση εισιτηρίων - ενώ πρότειναν επίσης να καταστεί παράνομη η μεταπώληση αγαθών που αγοράζονται από bots. Αυτή η πρόταση έχει μέχρι στιγμής εξασφαλίσει την διακομματική υποστήριξη 35 βουλευτών, αν και, ίσως κρίσιμο, κανένας βουλευτής των Συντηρητικών δεν έχει ακόμη υπογράψει την πρόταση.\nO βουλευτής του Εθνικού Κόμματος της Σκωτίας Ντάγκλας Τσάπμαν εισήγαγε τον Φεβρουάριο στη Βουλή το νομοσχέδιο για το Gaming Hardware (Automated Purchase and Resale) - που αποσκοπεί στην απαγόρευση της αυτοματοποιημένης αγοράς και μεταπώλησης κονσολών παιχνιδιών και εξαρτημάτων για PC. Το Υπουργείο Επιχειρήσεων, Ενέργειας και Βιομηχανικής Στρατηγικής της βρετανικής κυβέρνησης απάντησε επίσης σε μια αίτηση που υπέγραψαν 15.500 άτομα, ζητώντας αλλαγή του νόμου για την αντιμετώπιση της εξάντλησης κονσολών. Το υπουργείο δήλωσε ότι συζητούσε το θέμα της μαζικής αγοράς ειδών υψηλής ζήτησης, όπως κάρτες γραφικών και κονσόλες παιχνιδιών, μέσω αυτοματοποιημένων bots, με εμπορικές ενώσεις όπως η Ukie.\nΗ κυβερνητική δήλωση αναφέρει: "Καταλαβαίνουμε ότι εξετάζουν επί του παρόντος περαιτέρω μέτρα που μπορούν να λάβουν για να αποτρέψουν αυτές τις συμπεριφορές και συνεργάζονται με τους λιανοπωλητές τους για να βελτιώσουν τις εμπειρίες των πελατών που αγοράζουν τα προϊόντα τους". H Ukie δήλωσε ότι μπορεί μόνο να συστήσει στους καταναλωτές προς το παρόν να παραμείνουν υπομονετικοί να αρνηθούν να αγοράσουν από scalpers και να αγοράσουν από έναν έμπιστο πωλητή λιανικής.\n09 Dec 2021 04:53\t#258050 by Stathis Moose Stathopoulos\nΗ Sony στέλνει προσκλήσεις για μια ευκαιρία να αγοράσετε το PS5\nΜε περιορισμό σε μία κονσόλα ανά καταναλωτή.\nΜε το λανσάρισμα του καταστήματος PlayStation Direct στην Ευρώπη τον Νοέμβριο, η Sony άφησε να εννοηθεί ότι θα πουλάει PS5 στους καταναλωτές χωρίς μεσάζοντες, όμως μέχρι στιγμής δεν έχει υλοποιηθεί κάτι τέτοιο.\nΜέχρι στιγμής, οι χρήστες του PlayStation στην Αγγλία έχουν λάβει κάποια email-προσκλήσεις από την Sony, τα οποία τους δίνουν την ευκαιρία να αγοράσουν ένα PS5. Τα emails αυτά έχουν ένα ξεχωριστό link το οποίο ανακατευθύνει τους παραλήπτες σε μια σελίδα που μπορούν να αγοράσουν το PS5. Σύμφωνα με τα emails, οι παραλήπτες έχουν επιλεγεί με βάση προηγούμενα ενδιαφέροντα και δραστηριότητες στο PlayStation. Στο FAQ του site αναφέρεται ότι οι χρήστες που επιλέχθηκαν μπορούν να αγοράσουν μάξιμουμ ένα PS5, τρία άσπρα, δύο κόκκινο και δύο μαύρα DualSense, ένα media remote, ένα μαύρο και ένα άσπρο Pulse 3D headset, μια βάση φόρτισης και μια HD camera.\nΟι παραλήπτες των εν λόγω emails θα χρειαστούν να κάνουν login στο PSN ID τους, κάτι που θα εμποδίσει τους scalpers από το να χρησιμοποιήσουν bots για να αγοράσουν όλο το stock και κάτι που θα σας εμποδίσει από το να μοιραστείτε το link σας με κάποιον άλλο.\n09 Dec 2021 04:54\t#258057 by Stathis Moose Stathopoulos\n19χρονος Αμερικανός προσπάθησε να πουλήσει το PS5 του στο Τέξας και δέχθηκε σφαίρα\nΈνας 19χρονος από το Harris County του Texas προσπάθησε να πουλήσει μία κονσόλα PlayStation 5 σε έναν άγνωστο.\nΈνα χρόνο μετά και οι κονσόλες ένατης γενιάς είναι ακόμη δυσεύρετες. Ο 19χρονος έβαλε σε αγγελία ένα PS5 και έδωσε ραντεβού με άγνωστο το μεσημέρι της Κυριακής. Ο "αγοραστής" όμως έβγαλε όπλο, πυροβόλησε τον 19χρονο και προσπάθησε να του κλέψει την κονσόλα. Τελικά δεν κατάφερε να του αποσπάσει το PS5.\nΤο θύμα έτρεξε στο πλησιέστερο νοσοκομείο όπου διαπιστώθηκε ότι η κατάστασή του ήταν σταθερή, καθώς δεν έφερε τραύμα που να απειλεί την ζωή του. Η αστυνομία δυστυχώς δεν κατάφερε να διαμορφώσει το προφίλ του δράστη από την περιγραφή κι έτσι ο δράστης παραμένει ασύλληπτος.\nΟι ελλείψεις των ημιαγωγών θα συνεχίσουν και το 2022, κάτι που σημαίνει ότι τα αποθέματα PS5, Xbox Series X/S, Nintendo Switch και ειδικά καρτών γραφικών θα συνεχίσουν να είναι ελάχιστα. Μάλιστα οι εταιρείες αναφέρουν ότι το πρόβλημα της έλλειψης αποθεμάτων μπορεί να συνεχίσει τόσο για το μεγαλύτερο μέρος του 2022, όσο και για το 2023.\nΔιαβάστε ακόμη για τον Ιάπωνα διανομέα που πουλούσε κονσόλες βγάζοντας 26.000 δολάρια.\n09 Dec 2021 04:57\t#258069 by Stathis Moose Stathopoulos\nΑγάλματα Kratos, Aloy και Ratchet σε μορφή μπισκότου ginger\nΚατασκευάστηκαν από καλλιτέχνιδα που ειδικεύεται σε τέτοια γλυπτά.\nΟι ήρωες των PlayStation games Kratos, Aloy και Ratchet κατασκευάστηκαν σε μια νέα εκδοχή. Δείτε τα τρία αγάλματά τους, τα οποία είναι φτιαγμένα από μπισκότα ginger.\nΤο παραπάνω δημοσίευμα προέρχεται από την PlayStation Sweden, η οποία συνεργάστηκε με το κατάστημα Webhallen της χώρας, όπου φιλοξενείται η "PlayStation Gingerbread City", η οποία έχει τους τρεις ήρωες και διάφορα κτίρια, φτιαγμένα επίσης από gingerbread. Artist είναι η Caroline Eriksson, η οποία ειδικεύεται σε τέτοιου είδους αγάλματα.\nΕλπίζουμε μόνο οι πελάτες του καταστήματος να έχουν γεμάτο στομάχι από πριν και να μην...λιγουρευτούν τους συγκεκριμένους ήρωες, καθώς σίγουρα θα μυρίζουν μπισκότο από απόσταση!\n12 Dec 2021 21:50\t#258309 by Stathis Moose Stathopoulos\nGod of War faceplates για το PS5\nΠάρτε τον Mimir μαζί σας.Αν έχετε καταφέρει να βρείτε ένα PS5 και απλά περιμένετε με ανυπομονησία την κυκλοφορία του God of War: Ragnarök, τότε τα God of War faceplates για το PS5 είναι ιδανικά για να σας κρατήσουν συντροφιά μέχρι την νέα κυκλοφορία. Ο χρήστης fan2fanbr δημοσίευσε στο Reddit τα δικά του faceplates για το PS5 και αν είστε fans του God of War, τότε σίγουρα θα τα θέλετε για τα Χριστούγεννα. Στην σελίδα τους στο Instagram , ο χρήστης fan2fanbr περιγράφει τον εαυτό του ως “μερικοί καλλιτέχνες από την Βραζιλία που απλά αγαπούν τα video games”. Εκτός από τα faceplates του God of War, οι καλλιτέχνες του fan2fanbr έχουν σχεδιάσει και άλλα faceplates για το PS5 με θέμα τα Red Dead Redemption 2, The Last of Us Part 2 και Resident Evil 2. Παρόλο που στην σελίδα τους δεν αναφέρεται η τιμή των faceplates, οι ενδιαφερόμενοι μπορούν να επικοινωνήσουν μαζί τους για περισσότερες πληροφορίες.


Όλγα Κεφαλογιάννη: «Η εξωσωματική είναι ένας Γολγοθάς»\nΗ Όλγα Κεφαλογιάννη και ο Μίνως Μάτσας έγιναν γονείς τον Σεπτέμβριο του 2021, όταν κράτησαν στην αγκαλιά τους τα δίδυμα παιδιά τους. 7 μήνες μετά, η πολιτικός παραχώρησε μία συνέντευξη με εξομολογητική διάθεση στην Κατερίνα Καινούργιου και την εκπομπή Super Κατερίνα του Alpha, την Τρίτη 12 Απριλίου. Σε αυτήν μίλησε για τη μητρότητα και την απόκτηση των δίδυμων παιδιών της.\n«Ο Θεός μού έδωσε μία πολύ μεγάλη δεύτερη ευκαιρία», είπε χαρακτηριστικά η Όλγα Κεφαλογιάννη κατά τη διάρκεια της συνέντευξής της στην Κατερίνα Καινούργιου. Η πολιτικός, μίλησε για τις χαρές της μητρότητας, αλλά και τις δύσκολες στιγμές που πέρασε μέχρι να κρατήσει στην αγκαλιά της το αγοράκι και το κοριτσάκι που απέκτησε μαζί με τον σύζυγό της, Μίνω Μάτσα.\n«Οποιαδήποτε γυναίκα έχει γίνει μητέρα, έχει νιώσει αυτή τη συγκλονιστική αλλαγή στη ζωή», εξήγησε η Όλγα Κεφαλογιάννη. «Για εμένα, επειδή έγινα μητέρα σε μεγάλη ηλικία και σε φάση που ήταν κάτι που είχα ξεγράψει, όταν συνέβη, αισθάνθηκα ότι ο Θεός μου έδωσε μια πολύ μεγάλη δεύτερη ευκαιρία και ευγνωμωνώ και αυτό το μεταφυσικό, αλλά και τους ανθρώπους που ήταν δίπλα μου», τόνισε η πολιτικός.\nΗ Όλγα Κεφαλογιάννη έχει πει και στο παρελθόν ότι η μητρότητα ήρθε στη ζωή της σε μία περίοδο που είχε πάψει να περιμένει ότι θα της συμβεί. «Όταν προσπαθείς και δεν συμβαίνει αυτό που το επιθυμείς τόσο πολύ, από ένα σημείο και μετά, η απογοήτευση είναι τόσο μεγάλη που έχεις μια αίσθηση απώλειας. Και πολλές φορές απογοητεύεσαι τόσο πολύ που δεν θες να προσπαθήσεις άλλο. Κι όμως βλέπεις ότι στη ζωή δεν πρέπει να το βάζεις ποτέ κάτω», εξομολογήθηκε η πολιτικός.\nΜε ειλικρίνεια μίλησε στη συνέχεια για την εξωσωματική γονιμοποίηση μέσω της οποίας κατάφερε να γίνει μητέρα. «Έκανα εξωσωματική και αυτό είναι κάτι που δεν είναι ταμπού και πρέπει να το λέμε. Είναι κάποιοι που ακόμα δεν θέλουν να το πουν και είναι κι ένα ζήτημα που και οικονομικά και πρακτικά έχει ένα κόστος. Γι αυτό και κάνω μια μεγάλη προσπάθεια για να μπορούν οι γυναίκες να έχουν οικονομική υποστήριξη», σημείωσε μεταξύ άλλων, η Όλγα Κεφαλογιάννη.\n«Ως γυναίκα πολιτικός που έχω το θέμα της υπογεννητικότητας, το θέμα της υποστήριξης της γυναίκας που θέλει να γίνει μητέρα, της οικογένειας ως ένα από τα βασικά ζητήματα της πολιτικής μου, να ξέρετε ότι θα είμαι εδώ και θα το προσπαθήσω μέχρι να καταφέρουμε τουλάχιστον να δώσουμε τη δυνατότητα σε κάθε γυναίκα να γίνει μητέρα», πρόσθεσε.\n«Όποιος έχει μπει στη διαδικασία της εξωσωματικής ξέρει ότι είναι ένας Γολγοθάς, έχει ένα προσωπικό κόστος κι όχι μόνο οικονομικό, είναι ψυχοφθόρα. Κι επειδή πάντα είναι αβέβαιο το αποτέλεσμα, η αγωνία, η απογοήτευση, δυστυχώς είναι μέσα στη διαδικασία. Αλλά πρέπει να σας πω ότι όταν παίρνεις τα πρώτα θετικά αποτελέσματα, είναι τέτοια η χαρά και τέτοια η διαδικασία της προσμονής, που τα ξεχνάς όλα», εξήγησε για το προσωπικό της βίωμα η Όλγα Κεφαλογιάννη.\nΗ Όλγα Κεφαλογιάννη μίλησε στη συνέχεια για τον «μουσικό» τοκετό των διδύμων, κατά τη διάρκεια του οποίου ήταν δίπλα της και ο σύζυγός της, Μίνως Μάτσας, ενώ αναφέρθηκε και στην καθημερινότητά τους με τα δύο παιδιά τους. «Από την αρχή αυτό είναι ένα ταξίδι που το κάνουμε μαζί. Έχει φέρει στο σπίτι όλα όσα χρειάζεται για να συνθέτει και να δουλεύει από το σπίτι για να είμαστε μαζί. Με αυτόν τον τρόπο τα μωρά έχουν ένα έξτρα όφελος, ζουν μέσα στη μουσική. Τους αρέσει, τους ηρεμεί κι εύχομαι πραγματικά τα παιδιά μου να θελήσουν όταν μεγαλώσουν να ασχοληθούν με τη μουσική έστω και μόνο για να είναι ένα κομμάτι της ζωής τους», επεσήμανε.\n«Δυστυχώς, δεν μπορείς ούτε να το προβλέψεις, ούτε να το αποφύγεις», παραδέχτηκε γελώντας, στην απάντησή της για το αν θα ήθελε τα παιδιά της να ασχοληθούν με την πολιτική.


Δίνουν 12 δισ. δολάρια για να ξεπλύνουν το έγκλημα | Η Εφημερίδα των Συντακτών\nΕΝΤΥΠΗ ΕΚΔΟΣΗ 29.08.2019, 14:32\nΕως και 12 δισεκατομμύρια δολάρια είναι διατεθειμένες να πληρώσoυν η φαρμακοβιομηχανία Purdue Pharma και η ιδιοκτήτριά της οικογένεια των δισεκατομμυριούχων Σάκλερ προκειμένου να διευθετήσουν πάνω από 2.000 αγωγές που έχουν υποβάλει εναντίον τους Πολιτείες, κομητείες και πόλεις των ΗΠΑ για την κρίση οπίου.\nΗ κρίση πρωτοξεκίνησε με την κυκλοφορία του οπιούχου παυσίπονου της Purdue OxyContin το 1995 και έχει κοστίσει τις ζωές περισσοτέρων των 400.000 ανθρώπων σε όλες τις ΗΠΑ από τότε.\nΗ επιδημία οπιοειδών -στην οποία εκτός της Purdue εμπλέκονται και αρκετές άλλες φαρμακευτικές εταιρείες με δικά τους οπιούχα σκευάσματα- σκοτώνει κάθε μέρα από υπερβολική δόση περί τους 130 Αμερικανούς. Εκτιμάται ότι 4 στους πέντε Αμερικανούς χρήστες ηρωίνης που αναζητούν καθημερινά τη δόση τους στον δρόμο έχουν εθιστεί από τα οπιούχα παυσίπονα.\nΟι διαπραγματεύσεις για την επίτευξη συμβιβασμού μεταξύ της Purdue και των εναγόντων είχαν ξεκινήσει πριν από έναν και πλέον χρόνο. Μετά την απόφαση-ορόσημο δικαστηρίου της Οκλαχόμα σε βάρος της Johnson & Johnson η οποία καταδικάστηκε σε πρόστιμο 572 εκατ. δολαρίων για τις ευθύνες της στην κρίση. (βλ. «Εφ.Συν.» 28.8.2019, «Πρώτη καταδίκη στις ΗΠΑ για τα οπιοειδή παυσίπονα»), οι συνομιλίες αυτές επιταχύνονται.\nΣύμφωνα με τα δημοσιεύματα του αμερικανικού Τύπου, η οικογένεια των Σάκλερ προτίθεται να παραδώσει την ιδιοκτησία της Purdue και να πληρώσει 3 δισ. δολάρια από τα δικά της χρήματα προκειμένου να επιτευχθεί ο συμβιβασμός.\nΗ συμφωνία προβλέπει αίτηση πτώχευσης της Purdue και μετασχηματισμό της σε καταπίστευμα που θα διανείμει στους ενάγοντες αποζημιώσεις και στο οποίο η φαρμακοβιομηχανία θα συνεισφέρει περί τα 8 δισ. δολάρια.\nΤα χρήματα αυτά βέβαια είναι τίποτα μπροστά στο τεράστιο έγκλημα που διέπραξαν η οικογένεια Σάκλερ, η Purdue και οι υπόλοιπες φαρμακευτικές εταιρείες που ενεπλάκησαν με δικά τους γενόσημα οπιούχα παυσίπονα προκειμένου να κερδίσουν.\nΑλλά και οι γιατροί που συνταγογραφούσαν αβέρτα κουβέρτα, οι ακαδημαϊκοί που διαφήμιζαν τα θετικά των οπιούχων όπως και οι υπηρεσίες του αμερικανικού κράτους, π.χ. ο Οργανισμός Φαρμάκων και Τροφίμων των ΗΠΑ (FDA) που κόντρα στον κοινό νου και με αποκλειστικό γνώμονα τα συμφέροντα των φαρμακοβιομηχάνων ενέκρινε την κυκλοφορία των δηλητηρίων στην αγορά.\nΗθικά ένοχες είναι όμως και οι διοικήσεις των δεκάδων πανεπιστημίων, μουσείων και λοιπών πνευματικών ιδρυμάτων σε ΗΠΑ, Βρετανία και υπόλοιπο κόσμο -όπως το Μητροπολιτικό Μουσείο της Νέας Υόρκης, το γαλλικό Λούβρο, το Πανεπιστήμιο Χάρβαρντ και η Οξφόρδη- που επί χρόνια εισέπρατταν, κάνοντας ότι δεν γνωρίζουν, δωρεές εκατομμυρίων δολαρίων από τους «φιλότεχνους» Σάκλερ, ανοίγοντας μάλιστα προς τιμήν τους πτέρυγες με το όνομά τους.\nΑλλά ας πάρουμε τα πράγματα από την αρχή. Ιδρυτές της δυναστείας των Σάκλερ, μιας από τις πλουσιότερες οικογένειες των ΗΠΑ, ήταν τρία αδέλφια (Αρθουρ, Μόρτιμερ, Ρέιμοντ) που γεννήθηκαν και μεγάλωσαν στο Μπρούκλιν της Νέας Υόρκης. Και οι τρεις σπούδασαν γιατροί και οι τρεις έχουν φύγει πλέον από τη ζωή.\nΤην τεράστια περιουσία τους που σήμερα αποτιμάται πάνω από 13 δισ. δολάρια δεν την απέκτησαν όμως από τις ιατρικές τους υπηρεσίες αλλά από το εμπόριο φαρμάκων.\nΤο μεγαλύτερο μέρος αυτής αποκτήθηκε τις τελευταίες δεκαετίες από την Purdue Pharma και το OxyContin, οι πωλήσεις του οποίου απέφεραν έσοδα μεγαλύτερα των 35 δισ δολαρίων.\nΞαδέρφι της ηρωίνης\nΤο OxyContin της φαρμακοβιομηχανίας Purdue και πάνω, διαδηλώσεις με φωτογραφίες θυμάτων και συνθήματα κατά της οικογένειας Σάκλερ\nAP Photo / Toby Talbot, File\nΟμως το OxyContin είναι ένα πολύ επικίνδυνο φάρμακο. Το βασικό του συστατικό, η οξυκωδόνη, είναι χημικό ξαδέλφι της ηρωίνης και είναι δύο φορές πιο ισχυρή από τη μορφίνη.\nΟι γιατροί για δεκαετίες απέφευγαν να συνταγογραφούν ισχυρά οπιούχα φάρμακα καθώς γνώριζαν ότι προκαλούσαν εθισμό και εξάρτηση. Με την εκστρατεία προώθησης του OxyContin η Purdue προσπάθησε να αλλάξει αυτή τη συνήθεια.\nΧρηματοδότησε ακαδημαϊκές έρευνες και πλήρωσε γιατρούς προκειμένου να εδραιώσει την αντίληψη ότι οι ανησυχίες για εθισμό από τα οπιοειδή ήταν παραφουσκωμένες και ότι αυτά θεραπεύουν τους χρόνιους πόνους.\nΗ Purdue κυκλοφόρησε το OxyContin το 1995 -αμέσως μετά το πράσινο φως του Οργανισμού Φαρμάκων και Τροφίμων των ΗΠΑ- για τη θεραπεία μέτριων και δυνατών πόνων.\nΓια την έγκρισή του δεν ζητήθηκε από την Purdue καμία κλινική δοκιμή για το αν είναι εθιστικό. Ο FDA ισχυρίστηκε στην απόφασή του ότι το φάρμακο είναι ασφαλέστερο από άλλα παυσίπονα, αφού ο μηχανισμός καθυστέρησης της απορρόφησής του από τον ανθρώπινο οργανισμό -που αυτό περιελάμβανε- το καθιστούσε ασφαλές έναντι πιθανής κατάχρησής του και εθισμού του χρήστη.\nΑξίζει να σημειωθεί ότι ο γιατρός του FDA που επόπτευσε την εν λόγω διαδικασία έγκρισης του OxyContin παραιτήθηκε λίγο μετά και δύο χρόνια αργότερα προσλήφθηκε από την Purdue.\nΓια την προώθηση του OxyContin εκπονήθηκε μια από τις μεγαλύτερες φαρμακευτικές καμπάνιες στην Ιστορία και το αποτέλεσμα ήταν ιδιαίτερα κερδοφόρο, αφού σε 4 χρόνια μετά την κυκλοφορία του το OxyContin εικοσαπλασίασε τις πωλήσεις του.\nΣτην καμπάνια της η Purdue πραγματοποίησε μεταξύ 1996 και 2001 περισσότερα από 40 πανεθνικά συνέδρια με αντικείμενο τη διαχείριση πόνων σε πολυτελή θέρετρα της Φλόριντα, της Αριζόνα και της Καλιφόρνια. Περισσότεροι από 5.000 γιατροί, φαρμακοποιοί και νοσοκόμες συμμετείχαν σε αυτά με όλα τα έξοδα πληρωμένα.\nΗ Purdue εστίασε την προσοχή τους στους γιατρούς που συνταγογραφούσαν τα περισσότερα οπιούχα σκευάσματα και τους βομβάρδισε με μπροσούρες, βιντεο-υλικό και κίνητρα. Διπλασίασε τον αριθμό των ιατρικών της επισκεπτών και καθιέρωσε γι’ αυτούς ένα πλουσιοπάροχο σύστημα μπόνους.\nΠαράλληλα χρησιμοποίησε ένα πρόγραμμα κουπονιών δωρεάν χορήγησης του OxyContin για 7-30 ημέρες. Διένειμε συνολικά περί τα 34.000 τέτοια κουπόνια. Ενα σημαντικό μέρος της καμπάνιας στόχευσε στην παραπλάνηση των κινδύνων εθισμού. Οι αντιπρόσωποί της μετέφεραν το μήνυμα ότι ο κίνδυνος εθισμού είναι μικρότερος του 1% επικαλούμενοι πληρωμένες έρευνες.\nΤο OxyContin έγινε έτσι ένα από τα πιο πετυχημένα φάρμακα της φαρμακοβιομηχανίας. Πέντε χρόνια μετά την εισαγωγή του έφερνε στην εταιρεία 1 δισ. δολάρια τον χρόνο.\nΤην επιτυχία του OxyContin ζήλεψαν αρκετές φαρμακοβιομηχανίες, οι οποίες μετά την εκπνοή της πατέντας του σκευάσματος της Purdue έριξαν στην αγορά από τα μέσα της δεκαετίας του 2000 τα δικά τους γενόσημα οπιούχα παυσίπονα.\nΜεταξύ άλλων και η Johnson & Johnson με το Duragesic, η Μallinckordt που κατέλαβε το 1/3 της αγοράς πουλώντας 29 δισ. χάπια μεταξύ 2006 και 2012 και η Insys Therapeutics που χρεοκόπησε πρόσφατα.\nMέσα σε μια εξαετία οι φαρμακοβιομηχανίες αυτές πλημμύρισαν τις ΗΠΑ με περισσότερα από 75 δισεκατομμύρια οπιούχα χάπια, επικεντρώνοντας την προσοχή τους σε περιοχές που ήδη είχαν χτυπηθεί από επιδημία θανάτων λόγω υπερβολικής δόσης και σε γιατρούς που συνταγογραφούσαν σωρηδόν.\nΟι εταιρείες αυτές αν και ανταγωνίστριες συνεργάστηκαν προκειμένου να επηρεάσουν την ιατρική πρακτική, τις ομοσπονδιακές αρχές και τον πολιτικό κόσμο. Χρηματοδότησαν ψευδείς ακαδημαϊκές μελέτες που συμβάδιζαν με το συμφέρον τους και εκπαίδευση γιατρών στη χρήση των οπιούχων παυσίπονων.\nΜε τις αμοιβές που κατέβαλλαν για τις εγκρίσεις των φαρμάκων τους ήταν υπεύθυνες για το 75% του ισολογισμού του FDA, αρκετοί υπάλληλοι του οποίου αμείβονταν από αυτές. Αρωγοί τους ήταν και οι μεγάλες αλυσίδες διανομής φαρμάκων, όπως οι Wal Mart, CVS και McKesson.\nΟ διευθύνων σύμβουλος της τελευταίας ήταν ο πιο καλοπληρωμένος στις ΗΠΑ την περίοδο που οι πωλήσεις οπιούχων παυσίπονων έφτασαν στο αποκορύφωμά τους.\nΣύμφωνα με τα επίσημα στοιχεία που δόθηκαν πρόσφατα για την περίοδο 2006-2012, το υψηλότερο επίπεδο συνταγογράφησης οπιοειδών παυσίπονων καταγράφηκε σε αυτό το διάστημα.\nΟι συνταγογραφήσεις τους ανήλθαν σε 282 εκατομμύρια ετησίως, ήταν αρκετές για να προμηθεύσουν όλους τους ενήλικους Αμερικανούς με χάπια ενός μήνα. Εως τότε οι ετήσιες πωλήσεις των ναρκωτικών παυσίπονων είχαν ξεπεράσει τα 8 δισ. δολάρια γεμίζοντας με κέρδη τα ταμεία των εταιρειών.\nΜετά τη βαριά καταδίκη της Johnson & Johnson οι φαρμακοβιομηχανίες που προκάλεσαν την κρίση συνειδητοποιούν πλέον ότι ο νομικός κλοιός που θα περιβάλλει τις δραστηριότητές τους θα είναι πολύ στενός.\nΟπως η Purdue, οι περισσότερες προσπαθούν εδώ και καιρό να έλθουν σε συμφωνία με τους ενάγοντες καταβάλλοντας εκατοντάδες εκατομμύρια δολάρια σε αποζημιώσεις.\nΤο νέο Ελντοράντο και η εγκληματική τους δράση μετατοπίζονται πλέον εκτός Αμερικής, στον αναπτυσσόμενο κόσμο όπου οι δυνατότητες πώλησης των δηλητηρίων τους είναι τεράστιες.\nΑξιοποιώντας τις πρακτικές που ακολούθησαν στην αμερικανική αγορά, εισβάλλουν επιθετικά με θυγατρικές στην πολυάνθρωπη Ινδία, όπου πριν από λίγα χρόνια αναθεωρήθηκε η νομοθεσία για τα οπιούχα, και ξανακερδίζουν εθίζοντας.


Pοcket Nights – 5η Χρονιά | Μικρό Πολυτεχνείο\nΑρχική Αρχείο Pοcket Nights – 5η Χρονιά\nΤο γνωστό πλέον «φεστιβάλ» του Μικρού Πολυτεχνείου για 5η συνεχή χρονιά αλλάζει σχήμα και διασπείρει τέχνες, ιδέες και έργα από νέους καλλιτέχνες στα πιο arty στέκια της πόλης…\nΑνάμεσα στους συνεργαζόμενους χώρους και φέτος ο κινηματογράφος ΜΙΚΡΟΚΟΣΜΟΣ, το θέατρο ALTERA PARS, ο πολυχώρος 6 D.O.G.S., η FNAC στο Μοναστηράκι αλλά και τα δύο ολοκαίνουργια POCKET STAGES του Μικρού Πολυτεχνείου στην Ασωμάτων το πρώτο, στη Σφακτηρίας στον Κεραμεικό το δεύτερο.\nΑπό το διαγωνιστικό Story Telling Festival* (Φεστιβάλ Παραμυθιού) και τις RADIO NIGHTS, μέχρι το «Tell me a new song» (από τα εργαστήρια Στιχουργικής υπό την εποπτεία της Δήμητρας Γαλάνη) και το ιστορικό εικαστικό happening «ΠΟΤΕ ΔΕΝ ΗΤΑΝ ΕΤΣΙ – 2010» που εγκαινιάζει τη γκαλερί «ΣΚΑΛΑ» του Μικρού Πολυτεχνείου, τα δρώμενα είναι πολλά και διαρκούν ως τέλος Ιουνίου με εναρκτήριο event την pocket theatre performance «ΑΠΟΨΕ ΠΑΙΖΟΥΜΕ… ΠΟΙΗΣΗ» σε σκηνοθεσία Σοφίας Σεϊρλή.\nΤο βασικό πρόγραμμα των Pocket Nights θα ανακοινωθεί μετά το Πάσχα ενώ παράλληλες εκδηλώσεις θα πραγματοποιούνται προοδευτικά εντός Απριλίου – Μαΐου – Ιουνίου με την ενεργή συμμετοχή των περισσοτέρων δημιουργικών τμημάτων του Μικρού Πολυτεχνείου.\n* Το Story Telling Festival δέχεται συμμετοχές στις κατηγορίες Συγγραφής Παραμυθιού, Προφορικής Αφήγησης Παραμυθιού και Εικονογράφησης Παραμυθιού και θα διεξαχθεί 29 και 30 Μαΐου. Πληροφορίες: 2109480745


ΣΑΝΠ | Σωματείο Αρτοποιών Πειραιώς και Νήσων - Part 3\nΑναρτήθηκε στις 20/12/17 Συνταγές , από τον ΣΑΝΠ\nΣτην Ελλάδα η γιορτή των Χριστουγέννων είναι μία από τις σημαντικότερες θρησκευτικές γιορτές! Για τους Έλληνες όμως τα Χριστούγεννα, πέρα από την σημασία της θρησκείας, συνδυάζονται βαθύτατα, με την οικογένεια και το φαγητό, που αυτές τις γιορτινές ημέρες θα φέρει κοντά την οικογένεια! Στο πέρασμα των χρόνων τα παραδοσιακά έθιμα σχετικά με το φαγητό συνδυάστηκαν [...]\nΤο άγνωστο παρελθόν του πρωινού\nΑναρτήθηκε στις 23/11/17 Blog News , από τον ΣΑΝΠ\nΓιατί τρώμε δημητριακά με γάλα; Γιατί οι τηγανίτες με το σιρόπι θεωρούνται πρωινό; Και τι έπιναν το πρωί πριν «ανακαλυφθεί» ο καφές; Είναι τόσο συνηθισμένη και οικεία η έννοια του πρωινού σήμερα που εύλογα θα σκεφτεί κανείς πως οι άνθρωποι ξεκινούσαν από πάντα τη μέρα τους τρώγοντας πρωινό. Η ιστορία όμως αποκαλύπτει μια διαφορετική αλήθεια. [...]\nΠαγωτό, ο «έρως των λαρύγγων»\nΑναρτήθηκε στις 11/11/17 Blog News , από τον ΣΑΝΠ\n«Ο θερμότερος έρως των λαρύγγων είναι τα παγωτά, αφειδώς καταναλισκώμενα, και συχνά προκαλούντα διλημματικούς ρεμβασμούς προτιμήσεως μεταξύ ξανθής κρέμας, ροδαλής φράγολας, και μελαγχροινής σοκολάτας, ο έρως των λαρύγγων…». Αυτό έγραφε το 1883 ο ποιητής Κωστής Παλαμάς, προσπαθώντας να αποδώσει την ηδονή που μπορεί κάποιος να αντλήσει από ένα παγωτό. Σοκολάτα, βανίλια, φράουλα… Ότι και να [...]\nΑναρτήθηκε στις 10/11/17 Προϊόντα , από τον ΣΑΝΠ\nΑν συνεχίζετε να «ξινίζετε» στην όψη του ακτινιδίου, διαβάστε για τα οφέλη που προσφέρει στον οργανισμό μας και σίγουρα θα σπεύσετε να προμηθευτείτε μια σακούλα από το πλησιέστερο μανάβικο. Εξωτικό, θρεπτικό και ιδιαίτερα ωφέλιμο για τον οργανισμό, το ακτινίδιο είναι το κατεξοχήν φρούτο του χειμώνα. Είναι πολύ ζουμερό και έχει μια χαρακτηριστική γλυκόξινη γεύση, που [...]\nΑναρτήθηκε στις 20/10/17 Blog News, Προϊόντα , από τον ΣΑΝΠ\nΜε αφορμή την παγκόσμια ημέρα Οστεοπόρωσης, θα θέλαμε να σημειώσουμε την σημασία της ενημέρωσης και τις πρόληψης, όπως σε όλες τις παθήσεις, έτσι και σε αυτή την πολύ συχνη πάθηση που μαστίζει την εποχή μας. Τι είναι η οστεοπόρωση; Τι επιπτώσεις έχει; Ποια είναι τα συμπτώματα και ποιά η θεραπεία της; Η οστεοπόρωση είναι μια [...]\nΑναρτήθηκε στις 11/07/17 Προϊόντα , από τον ΣΑΝΠ\nΘα έλεγε κανείς ότι μια γρήγορη περιήγηση στο Διαδίκτυο θα ήταν αρκετή για να βρούμε την ιστορία του παγωτού. Παρ’ όλα αυτά, το εγχείρημα δεν είναι τόσο εύκολο. Την πατρότητα του παγωτού διεκδικούν πολλοί, ίσως επειδή αποτελεί το νοστιμότερο και δημοφιλέστερο δροσιστικό γλυκό. Σίγουρα ξεκίνησε πολύ νωρίτερα από ό,τι φανταζόμαστε, αφού στην αρχαιότητα Βαβυλώνιοι, Αιγύπτιοι, [...]


James Καφετζής: Στο Survivor συνέβη κάτι «ενδοπαραγωγικό» που ενοχλούσε όλους τους παίκτες. Όταν ήρθε η ώρα να μιλήσουμε γι’ αυτό… - Στη Φόρα\nΑρχική Media James Καφετζής: Στο Survivor συνέβη κάτι «ενδοπαραγωγικό» που ενοχλούσε όλους τους...\nJames Καφετζής: Στο Survivor συνέβη κάτι «ενδοπαραγωγικό» που ενοχλούσε όλους τους παίκτες. Όταν ήρθε η ώρα να μιλήσουμε γι’ αυτό…\nΗ αλήθεια είναι ότι όλοι ψάχναμε να βρούμε φαγητό. Ειδικά όταν φεύγαμε από την παραλία για να πάμε σε κάποιο αγώνισμα, ήμασταν όλοι με τα μάτια ανοιχτά. Η Άννα Μαρία είχε βρει κάποια στιγμή ένα σάπιο μήλο, το οποίο μοιράστηκε μαζί μου. Ο Νίκος, από την άλλη, τον πρώτο μήνα είχε αρρωστήσει και έπαιρνε αντιβίωση. Ο γιατρός λοιπόν του έδινε μια μπανάνα πριν πάρει το χάπι. Τα μέτρα ήταν πολύ αυστηρά και δεν μπορούσε να την πάρει μαζί του στην παραλία. Έτρωγε λοιπόν τη μισή και κρατούσε την υπόλοιπη στο στόμα του. Ερχόταν σε εμένα, την έβγαζε και\nμου την έδινε να τη φάω.\nΗ Μαριαλένα μάς είχε πει πολλά πράγματα για τον πρώην της, τον Σάκη, και το πόσο άσχημα της συμπεριφέρθηκε. Όταν μπήκε λοιπόν στο Survivor, η Μαριαλένα ήταν χάλια ψυχολογικά. Έλεγε: «Καλά, δεν ντρέπεται η παραγωγή να βάζει μέσα τον πρώην μου;». Την πρώτη μέρα λοιπόν που μπήκε ο Σάκης τής είπα: «Άμα σου είναι τόσο δύσκολο, θα τον ψηφίσουμε για να τον βγάλουμε». Και ενώ αρχικά μας ευχαρίστησε, έπειτα από δέκα ημέρες το γύρισε και είπε πως το έκανα προς όφελός μου επειδή ήταν καλός αγωνιστικά. Το επιχείρημά μου ήταν ότι όταν της το\nπρότεινα, δεν τον είχαμε δει καν να παίζει αγώνα για να ξέρω τις δυνατότητές του.\nΘέλω να σου πω ότι βγαίνοντας τα μόνα επεισόδια που έβαλα να δω ήταν αυτά με τον Τριαντάφυλλο. Αυτό που δεν έχει δει ο κόσμος είναι ότι ο Τριαντάφυλλος μου την έλεγε, του απαντούσα πίσω και παιζόταν μόνο η δική μου απάντηση. Φαινόμουν λοιπόν παρανοϊκός, ενώ ήταν πολύ εριστικός και εκείνος. Γενικά έκανε κάποια πράγματα που ενοχλούσαν την ομάδα. Η αλήθεια\nείναι ότι μέχρι να βρούμε τα πατήματά μας ήμασταν όλοι μέσα στα νεύρα. Ειδικά όσοι δεν ξέραμε από τηλεόραση και κάμερες, νιώθαμε έξω από τα νερά μας. Τις τελευταίες εβδομάδες ο Τριαντάφυλλος ήταν ο μόνος που περνούσε και καθόταν μαζί μας. Λέγαμε και πέντε αστεία. Η αλήθεια είναι ότι από την αρχή του παιχνιδιού τσακωνόμασταν και ύστερα από λίγο τα βρίσκαμε. Ήμασταν σαν τον σκύλο με τη γάτα.\nΌταν έφυγε ο Παύλος Γαλακτερός. Ξέραμε ότι έχει μια στήριξη εξαιτίας της μητριάς του (σ.σ. Νάνσυ Ζαμπέτογλου) και του πατέρα του, που είναι γνωστός μπασκετμπολίστας. Φεύγει λοιπόν και\nπαθαίνουν όλοι σοκ.\nΠροηγούμενο άρθροΟργή στο διαδίκτυο για την «εξαφάνιση» της ιστορικής φωτογραφίας από την Πλατεία Τιενανμέν\nΕπόμενο άρθροΤουρκία: Την έξοδο του Γιαβούζ στη Μεσόγειο προανήγγειλε ο Ερντογάν


Mitsubishi Proudia/dignity | Τεχνικά Χαρακτηριστικά, Κατανάλωση καυσίμου, Διαστάσεις\nΑρχική >> Κατάλογος αυτοκινήτου >> Mitsubishi >> Proudia/dignity\nΤεχνικές προδιαγραφές όλων των γενεών Mitsubishi Proudia/dignity\nΕπιλέξτε μια γενιά του Mitsubishi Proudia/dignity από την παρακάτω λίστα για να δείτε τις αντίστοιχες εκδοχές τους. Για να ελέγξετε περαιτέρω τεχνικές προδιαγραφές (όπως ισχύς κινητήρα, διαστάσεις, βάρος, κατανάλωση καυσίμου κ.λπ.), παρακαλώ, επιλέξτε μία από τις εκδοχές.\nδύναμη : από 241 έως 280 Hp | Διαστάσεις: 5050 x 1870 x 1480 mm\nΟι Πληροφορίες στον κατάλογο συλλέγονται από δημόσια διαθέσιμες πηγές 0.005134105682373


Αεροπορικά από Ντίσελντορφ Διεθνές για Αργοστόλι, Κεφαλονιά από 208 € | Skyscanner\nΑεροπορικά από Ντίσελντορφ Διεθνές για Αργοστόλι, Κεφαλονιά\nΣτοιχεία πτήσης Ντίσελντορφ Διεθνές για Αργοστόλι, Κεφαλονιά\nΠοια είναι η καλύτερη τιμή για μετ' επιστροφής πτήση από Ντίσελντορφ Διεθνές προς Αργοστόλι, Κεφαλονιά;\nΗ καλύτερη τιμή που βρήκαμε στην Skyscanner για αεροπορικό εισιτήριο από Ντίσελντορφ Διεθνές προς Αργοστόλι, Κεφαλονιά είναι 207 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Ντίσελντορφ Διεθνές προς Αργοστόλι, Κεφαλονιά;\n5ώρες 45λεπτά είναι η μέση διάρκεια πτήσης από Ντίσελντορφ Διεθνές προς Αργοστόλι, Κεφαλονιά.\nΠόσες αεροπορικές εταιρείες πραγματοποιούν απευθείας πτήσεις από Ντίσελντορφ Διεθνές προς Αργοστόλι, Κεφαλονιά;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Ντίσελντορφ Διεθνές προς Αργοστόλι, Κεφαλονιά.


Μύθοι και αλήθειες για την κυτταρίτιδα - InKefalonia\nΔημοσιεύτηκε: Παρασκευή, 29 Ιουνίου 2012 14:14\nΜάθετε πώς θα εξαφανίσετε τον «εχθρό»Η κυτταρίτιδα αποτελεί τον «εφιάλτη» της κάθε γυναίκας ειδικά τώρα το καλοκαίρι που τα ρούχα λιγοστεύουν και τίποτα δεν μένει κρυφό. Ήρθε η ώρα να μάθουμε καλύτερα τον εχθρό μας για να μπορέσουμε να τον εξαφανίσουμε! Οι αδύνατες γυναίκες δεν θα αποκτήσουν ποτέ κυτταρίτιδα; Δεν έχει καμία σημασία το σωματικό βάρος. Χρειάζεται να κατανοήσουμε ότι το πρόβλημα δημιουργείται από το συνδυασμό διαφόρων αιτιών, όπως ορμονικές διακυμάνσεις, κακή διατροφή, δυσκοιλιότητα, στρες, έλλειψη άσκησης και κληρονομικότητα. Παρ' όλα αυτά, οι αυξομειώσεις του βάρους επιτείνουν το πρόβλημα και προκαλούν διαταραχές στη μικροκυκλοφορία, καθώς η ροή του αίματος της λέμφου στο λιπώδη ιστό επιβραδύνεται με αποτέλεσμα τη λιπογένεση.\nΑυτός είναι ο Πίου!


ΕΜΠΑΠΕ ΣΤΟΝ ΑΝΡΙ: Η παραδοχή για τη Ρεάλ Μαδρίτης, η αγάπη για την Παρί και τα... άπταιστα ισπανικά (vid) | Sportday Αθλητικές Ειδήσεις\nΦεβρωνία Παντελή 06.12.21 | 10:39\nΟ Κιλιάν Εμπαπέ μίλησε στον Τιερί Ανρί και αναφέρθηκε στο μέλλον του, στην Παρί αλλά και σε όσα έγιναν το περασμένο καλοκαίρι: «Το μέλλον μου; Δεν είναι εύκολο. Ό,τι κι αν συμβεί, θα παίζω για έναν μεγάλο σύλλογο», είπε σε συνέντευξή του στο Amazon Prime.\n«Ό,τι και να γίνει θα πάιζω σε κορυφαία ομάδα»\nΟ Γάλλος επιθετικός παραδέχτηκε ότι προσπάθησε να πάει στη Ρεάλ Μαδρίτης αυτό το καλοκαίρι, αν και ο Εμίρης του Κατάρ και ο Πρόεδρος της Παρί Σεν Ζερμέν, Νασέρ Αλ Κελαϊφί τον απέτρεψαν: «Οι άνθρωποι με ρωτούν αν αυτή η κατάσταση με απογοήτευσε. Λίγο, ειδικά στην αρχή. Είμαι παίκτης της Παρί και αγαπώ τον σύλλογο. Στην αρχή απογοητεύτηκα που δεν έφυγα, αλλά εντάξει, δεν είμαι και στην τρίτη κατηγορία, είμαι σε έναν σύλλογο που θέλει να κερδίσει το Champions League. Είμαι Παριζιάνος, έχω την οικογένειά μου, νιώθω καλά, το έλεγα πάντα. Ήθελα απλώς να ανακαλύψω κάτι άλλο», τόνισε στον Τιερί Ανρί.\nΓια το γεγονός ότι η Παρί Σεν Ζερμέν δεν διανύει την καλύτερη περίοδο και δέχεται πολλές επικρίσεις γιατί δεν είναι αρκετά πειστική:\n«Δεν μπορούμε να κρυβόμαστε. Γνωρίζουμε ότι πρέπει να κάνουμε περισσότερα όταν έχουμε παίκτες αυτού του επιπέδου», σχολίασε.\nΜε τον Μέσι και τον Νεϊμάρ στο πλευρό του, ο Εμπαπέ νιώθει «αφεντικό» του γκρουπ; ρώτησε ο Τιερί Ανρί:\n«Aν είμαι εγώ το.. αφεντικό; Δεν έχει σημασία. Στόχος είναι να είμαστε και οι τρεις μας σε καλή κατάσταση. Τώρα, είμαι σε καλή φάση, η ομάδα πάει καλά. Πραγματικά δεν μας ενδιαφέρει ποιος είναι το αφεντικό. Ο στόχος είναι να είμαστε και οι τρεις μας στις κατάλληλες συνθήκες γιατί είμαστε παίκτες που αλλάζουν το παιχνίδι. Είναι καλύτερα έτσι», τόνισε ο Γάλλος φορ.\nΠαράλληλα ο νεαρός επιθετικός τόνισε: «Είμαι ο καλύτερος πασέρ στη Ligue 1, αλλά και στο Champions League. Αυτό δείχνει ότι δεν είμαι εγωιστής που σκέφτεται μόνο να σκοράρει. Τέλος πάντων, ξέρω ότι πρέπει να τα πάω καλύτερα».\nΟ αποχαιρετισμός με τον Ανρί προκάλεσε όπως ήταν αναμενόμενο πολλές ερμηνείες:\n«Τα λέμε», είπε ο άλλοτε παίκτης της Μπαρτσελόνα στα ισπανικά και ο Εμπαπέ, που καταλαβαίνει και μιλά τέλεια ισπανικά, ξέσπασε σε γέλια, αντιλαμβανόμενος την… πρόκληση του άλλοτε πρωταθλητή κόσμου με τη Γαλλία.


Κράτος και κρατικές πολιτικές | Τμήμα Κοινωνικής Διοίκησης & Πολιτικής Επιστήμης\nΚράτος και κρατικές πολιτικές\nΜάθημα: Κράτος και κρατικές πολιτικές\nCourse Number: Δ12\nΔ12 ΚΡΑΤΟΣ ΚΑΙ ΚΡΑΤΙΚΕΣ ΠΟΛΙΤΙΚΕΣ / STATE AND STATE POLICIES (Επιλογής: σε όλες τις κατευθύνσεις / Optional:in all directions)\nΑπόστολος Πανταζής, Λέκτορας / Apostolos Pantazis, Lecturer\nΤο μάθημα έχει ως σκοπό να εισάγει τους φοιτητές και τις φοιτήτριες στην έννοια του κράτους, όπως αυτό διαμορφώθηκε στη νεωτερικότητα σε σχέση με τις μορφές εκδήλωσης της κρίσης του κράτους. Ιδιαίτερη έμφαση δίδεται στην κρίση του μεταπολεμικού κοινωνικού κράτους, όπως αυτή εκδηλώθηκε ως αμφισβήτηση της «κεϋνσιανής συναίνεσης» και ως επιβολή του νεοφιλελεύθερου κράτους. Η ανωτέρω μεταβολή προσεγγίζεται ως αναδιάταξη των κύριων κρατικών πολιτικών (δημοσιονομική και νομισματική).\n1.Πολιτικές και κοινωνικές συνθήκες συγκρότησης του σύγχρονου κράτους.\n2.Η κρίση του φιλελευθερισμού και η εποχή του ιμπεριαλισμού.\n3.Η κρίση του φορολογικού κράτους. Κρατικός σοσιαλισμός ή κρατικός καπιταλισμός.\n4.Η γένεση και ανάπτυξη του κοινωνικού κράτους.\n5.Η «κεϋνσιανή συναίνεση». Η «μικτή οικονομία» και το μεταπολεμικό κράτος.\n6.Το «νεοφιλελεύθερο σύστημα πολιτικής οικονομίας». Το νεοφιλελεύθερο κράτος.\n7.Θεωρίες της κρίσης του σύγχρονου κράτους.\nΗ γνώση των βασικών μεταβολών και κρίσεων στη δομή του σύγχρονου κράτους σε σχέση με την ανάπτυξη της καπιταλιστικής κοινωνίας.\nΓράβαρης Διονύσης, 1997, Κρίση Κοινωνικού Κράτους και Νεωτερικότητα, Αθήνα: Ίδρυμα Σάκη Καράγιωργα.\nΠανταζής Απόστολος, 2009, Καρλ Μαρξ – Καρλ Πολάνυι. Η γένεση του κοινωνικού κράτους, Αθήνα: Στοχαστής.\nClarke S., 1988, Keynesianism, Monetarism and the Crisis of the State, Edward Elgar, Aldershot.\nGoldscheid R., 1917, Staatssozialismus oder Staatskapitalismus. Ein finanzsoziologischer Beitrag zur Lösung des Staatsschulden-Problems, Wien-Leipzig:Anzengruber-Verlag Brüder Suschitzky.\nGoughI., 1979, The Political Economy of the Welfare State, London: Macmillan.\nHall P.A. (ed.), 1989, The Political Power of Economic Ideas: Keynesianism across Nations, Princeton/New Jersey: PrincetonUniversity Press.\nMarx K./ Engels F., 1976, Werke, Berlin: Dietz.\nO’ Connor J., 1973, The Fiscal Crisis of the State, New York: St. Martin’s.\nPolanyi K., 1944, The Great Transformation. The Political and Economic Origins of Our Time, Beacon Press.\nSchumpeter J.A., 1950, Capitalism, Socialism and Democracy, New York: Harper & Row.\nWinch D., 1972, Economics and Policy: A Historical Survey, Suffolk: Fontana.\nWinkler H.A. (hg.), 1974, Organisierter Kapitalismus. Voraussetzungen und Anfänge, Göttingen: Vandenhoeck & Ruprecht.


Ο αυταρχισμός του Υπουργείου Παιδείας δεν έχει τέλος αλλά είναι αδιέξοδος… | Παιδείας Εγκώμιον\nΑρχική > εκπαίδευση, εκπαιδευτικός\t> Ο αυταρχισμός του Υπουργείου Παιδείας δεν έχει τέλος αλλά είναι αδιέξοδος…\n16/10/2021 Σχολιάστε Go to comments\nΠοτέ δεν είχαμε ένα τόσο κυνικό σχέδιο συντηρητικής αναδιάρθρωσης του εκπαιδευτικού συστήματος. Από την αρχή είχε διαφανεί το τι θα ακολουθήσει. Η υπόθεση των κολεγίων δεν ήταν μόνο πλήγμα για την επιστημονική κοινότητα και για τα πτυχία – με την παράλληλη εξυπηρέτηση των ψηφοφόρων της Ν.Δ. – αλλά και υπονόμευση κάθε έννοιας ορθολογισμού στον χώρο των επιστημονικών κλάδων.\nΣήμερα επιδίδεται σε μια οργανωμένη προσπάθεια να χειραγωγήσει την εκπαιδευτική κοινότητα. Να βάλει “τάξη και πειθαρχία” – καταπώς την εννοεί η ίδια. Προκαλεί με την ακρότητα των μέτρων της. Έχουμε πάψει πλέον να ασχολούμαστε με την ουσία της αξιολόγησης αλλά αντίθετα με τα πρωτόγνωρα τιμωρητικά και εξοντωτικά μέτρα, που έχει νομοθετήσει κατά των εκπαιδευτικών – μέτρα που δεν ισχύουν πουθενά αλλού στο δημόσιο για ανάλογες περιπτώσεις.\nΤο ερώτημα τίθεται ipso facto. Ως προς τι τόσο πολιτικό μίσος;\nΠροφανώς υπάρχουν “προηγούμενα”, που συνδέονται με πλήρως αποτυχημένες πολιτικές της κ. Κεραμέως: την προσπάθεια επιβολής της ηλεκτρονικής ψηφοφορίας χωρίς καμιά διαδικασία διαλόγου και συνεννόησης με τις Ομοσπονδίες (θέμα που αφορούσε απόλυτα τον τρόπο λειτουργίας του εκπαιδευτικού κινήματος) και την πρωτόγνωρη στη σύλληψή της επιλογή για εισαγωγή κάμερας στη σχολική αίθουσα με τη λογική του big brother – υπόθεση που απορρίφτηκε απόλυτα από τους εκπαιδευτικούς σε όλα τα σχολεία.\nΤίθεται λοιπόν και ζήτημα εκδίκησης; Συνδέεται κάτι τέτοιο με την αντίληψη, που πρέπει να εκφράζει η όποια ηγεσία του Υπουργείου;\nΕίναι τέτοια η εχθρότητα της κ. Κεραμέως που περιλαμβάνει και απλά διαχειριστικά ζητήματα. Δεν υπογράφει τις αποσπάσεις των μελών των Επιστημονικών Φορέων της ΔΟΕ και της ΟΛΜΕ! Αντί να ενθαρρύνει τις Ομοσπονδίες να παράγουν μορφωτικό και επιστημονικό έργο για την εκπαίδευση και τον εκπαιδευτικό, επιλέγει να τις τιμωρήσει αφαιρώντας τους μια τεχνική στήριξη, την οποία είχαν υιοθετήσει όλοι οι πρώην Υπουργοί Παιδείας όλων των προηγούμενων κυβερνήσεων!\nΤην ίδια στιγμή τα σχολεία είναι εγκαταλελειμμένα. Πολλοί εκπαιδευτικοί λείπουν και πιστώσεις δεν φαίνονται στον ορίζοντα. Μαθητές “συμπιέζονται” σε μεγάλους αριθμούς ακόμα και σε μικρές αίθουσες. Για το μαθησιακό κενό των μαθητών του χαμένου ενάμιση σχολικού χρόνου και για ενισχυτική διδασκαλία δεν γίνεται καμιά κουβέντα. Δεν υπήρξε πρόβλημα, για την κυβέρνηση! Δεν έχει κάνει ούτε μια αναφορά περί αυτού…\nΗ Δημοκρατική Συνεργασία εκπαιδευτικών (ΔΗ.ΣΥ.) της πρωτοβάθμιας εκπαίδευσης δίνει μια όψη της σημερινής ζοφερής εικόνας των σχολείων. “Εξαθέσια σχολεία υποβαθμίζονται σε τετραθέσια, τριθέσια σε διθέσια, διθέσια σε μονοθέσια, ολοήμερα τμήματα κλείνουν ή υποβαθμίζονται, χωρίς κανείς να μπει στον κόπο να ενημερώσει γιατί συμβαίνει αυτό και γιατί αν υπήρχε αιτία, αυτό δεν έγινε στην έναρξη της σχολικής χρονιάς αλλά γίνεται σαράντα πέντε ημέρες μετά. Την ανικανότητα σχεδιασμού και την αναλγησία κάποιων δεν μπορεί να την πληρώνουν οι μαθητές και τα σχολεία”.\n«Κανένας δεν κυβερνάει αθώα», έλεγε ο Σαιν – Ζυστ. Αλλά εδώ τίθεται και ένα άλλο ζήτημα, ιδιαίτερα σημαντικό. Το Υπουργείο Παιδείας θα ασκεί την πολιτική του με δικαστικές αποφάσεις, με αλαζονεία και αυταρχισμό; Αυτό δεν σημαίνει το αδιέξοδο της ίδιας της πολιτικής του;\nΕυτυχώς η κοινωνική πραγματικότητα ποτέ δεν διαμορφώνεται μονομερώς από τους όποιους θεσμούς της εξουσίας. Υπάρχουν κοινωνικές δυνάμεις, φορείς, οργανώσεις, πολίτες, εργαζόμενοι. Και ιδιαίτερα στην εκπαίδευση, ο ρόλος των εκπαιδευτικών δεν είναι απλά σημαντικός. Είναι καταλυτικός. Απορρέει από την παιδαγωγική ευθύνη τους και από το κρίσιμο μορφωτικό και κοινωνικό έργο τους.\nΕκφράζω την συμπαράστασή μου στην Πρόεδρο του Κινήματος Αλλαγής, Φώφη Γεννηματά. Της εύχομαι ολόψυχα να βγει πιο δυνατή από τη δοκιμασία της υγείας της.\nΓραμματέας του Τομέα Παιδείας του ΚΙΝ.ΑΛ.\nΗ ΟΜΙΧΛΗ ΜΠΑΙΝΕΙ ΑΠΟ ΠΑΝΤΟΥ Μαρσέλ Προυστ: “Αναζητώντας το Χαμένο Χρόνο” (αποσπάσματα)


ΜΕΤΟΧΙΚΟ ΤΑΜΕΙΟ ΝΑΥΤΙΚΟΥ - Ενημέρωση Μετόχων – Ανάπτυξη Εφαρμογών\nΊδρυση - Αποστολή\nΠόροι - Έξοδα\nΕιδικός Λογαριασμός Ε.Λ.Χ.Α.Ο.Σ\nΕιδικός Λογαριασμός Ε.Λ.Χ.Α.ΟΙ.Α\nΔικαιολογητικά Δαπανών Ε.Λ.Π.Ν.\n01 ΙΑΝΟΥΑΡΙΟΣ 2017\n02 ΦΕΒΡΟΥΑΡΙΟΣ 2017\n03 ΜΑΡΤΙΟΣ 2017\n04 ΑΠΡΙΛΙΟΣ 2017\n06 ΙΟΥΝΙΟΣ 2017\n07 ΙΟΥΛΙΟΣ 2017\n08 ΑΥΓΟΥΣΤΟΣ 2017\n09 ΣΕΠΤΕΜΒΡΙΟΣ 2017\n10 ΟΚΤΩΒΡΙΟΣ 2017\n11 ΝΟΕΜΒΡΙΟΣ 2017\n12 ΔΕΚΕΜΒΡΙΟΣ 2017\n01 ΙΑΝΟΥΑΡΙΟΣ 2018\n02 ΦΕΒΡΟΥΑΡΙΟΣ 2018\n03 ΜΑΡΤΙΟΣ 2018\n04 ΑΠΡΙΛΙΟΣ 2018\n05 ΜΑΪΟΣ 2018\n06 ΙΟΥΝΙΟΣ 2018\n07 ΙΟΥΛΙΟΣ 2018\n08 ΑΥΓΟΥΣΤΟΣ 2018\n09 ΣΕΠΤΕΜΒΡΙΟΣ 2018\n10 ΟΚΤΩΒΡΙΟΣ 2018\n11 ΝΟΕΜΒΡΙΟΣ 2018\n12 ΔΕΚΕΜΒΡΙΟΣ 2018\n01 ΙΑΝΟΥΑΡΙΟΣ 2019\n02 ΦΕΒΡΟΥΑΡΙΟΣ 2019\n03 ΜΑΡΤΙΟΣ 2019\n04 ΑΠΡΙΛΙΟΣ 2019\n05 ΜΑΪΟΣ 2019\n06 ΙΟΥΝΙΟΣ 2019\n07 ΙΟΥΛΙΟΣ 2019\n08 ΑΥΓΟΥΣΤΟΣ 2019\n09 ΣΕΠΤΕΜΒΡΙΟΣ 2019\n10 ΟΚΤΩΒΡΙΟΣ 2019\n11 ΝΟΕΜΒΡΙΟΣ 2019\n12 ΔΕΚΕΜΒΡΙΟΣ 2019\n01 ΙΑΝΟΥΑΡΙΟΣ 2020\n02 ΦΕΒΡΟΥΑΡΙΟΣ 2020\n03 ΜΑΡΤΙΟΣ 2020\n04 ΑΠΡΙΛΙΟΣ 2020\n06 ΙΟΥΝΙΟΣ 2020\n07 ΙΟΥΛΙΟΣ 2020\n08 ΑΥΓΟΥΣΤΟΣ 2020\n09 ΣΕΠΤΕΜΒΡΙΟΣ 2020\n10 ΟΚΤΩΒΡΙΟΣ 2020\n11 ΝΟΕΜΒΡΙΟΣ 2020\n12 ΔΕΚΕΜΒΡΙΟΣ 2020\n01 ΙΑΝΟΥΑΡΙΟΣ 2021\n02 ΦΕΒΡΟΥΑΡΙΟΣ 2021\n03 ΜΑΡΤΙΟΣ 2021\n04 ΑΠΡΙΛΙΟΣ 2021\n06 ΙΟΥΝΙΟΣ 2021\n07 ΙΟΥΛΙΟΣ 2021\n08 ΑΥΓΟΥΣΤΟΣ 2021\n09 ΣΕΠΤΕΜΒΡΙΟΣ 2021\n10 ΟΚΤΩΒΡΙΟΣ 2021\nΔήλωση Απορρήτου και Ασφάλειας Προσωπικών Δεδομένων ΜΤΝ\n18:50, 6th December 2021\nMonday, 06 December 2021 17:50\nΕνημέρωση Μετόχων – Ανάπτυξη Εφαρμογών\nΑρχιπλοίαρχος (Ο) Ιωάννης Μαγουλάς ΠΝ\nΑνακοίνωση για Καταβολή Εφάπαξ Βοηθημάτων για το έτος 2021\nΈκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19\nΧορήγηση Ετήσιων Βοηθημάτων ΕΛΧΑΟΣ-ΕΛΧΑΟΙΑ Έτους 2021\nΤηλεφωνικό Κέντρο : (+30) 210 3322000\nΓλάδστωνος 1, ΤΚ: 106 77, Αθήνα\nCopyright © 2021 Μετοχικό Ταμείο Ναυτικού. Manufactured by bbs web design Studio.\nby bbswebdesign Company.


Σήμερα Σάββατο 24/6 ξεκινά η φάση των προημιτελικών του τουρνουά ποδοσφαίρου 6Χ6 Αγίας Παρασκευής, για ΚΑΦΕ ΣΤΕΚΙ (8:00μμ) και EXPRESS ΚΤΕΟ (9:45μμ)\nΣάββατο, 24 Ιούνιος 2017 00:44\nΤην Πέμπτη 22 Ιουνίου ολοκληρώθηκε η φάση των ομίλων του 6ου Τουρνουά Ποδοσφαίρου 6Χ6 που διεξάγεται στην Αγία Παρασκευή Κοζάνης.\nΟι οκτώ (8) ομάδες που κέρδισαν το εισιτήριο για την προημιτελική φάση, είναι:\nΚΑΦΕ ΣΤΕΚΙ*, Coffee Lovers, EXPRESS KTEO*, Survivors, CALCIOPOLIS, ΧΑΒΑΛΕΝΘΙΑ, Six Coffee – ΑΡΤΟΠΟΙΕΙΑ ΛΑΒΑΝΤΣΙΩΤΗ* και CAFE ΞΥΛΟΥΡΓΕΙΟ.\nΗ τελική κατάταξη στους 6 ομίλους έχει ως παρακάτω:\nΗ δεύτερη φάση των προημιτελικών (νοκ άουτ) ξεκινά σήμερα Σάββατο 24 Ιουνίου με τους αγώνες:\n- 20:00 ΚΑΦΕΣΤΕΚΙ – COFEE LOVERS\n- 21:45 EXPRESS ΚΤΕΟ – SURVIVORS\n* Σημ. mikrovalto.gr: Οι ομάδες ΚΑΦΕ ΣΤΕΚΙ, EXPRESS KTEO και Six Coffee – ΑΡΤΟΠΟΙΕΙΑ ΛΑΒΑΝΤΣΙΩΤΗ υποστηρίζονται από επιχειρήσεις του ορεινού όγκου των Καμβουνίων


OI ΧΟΡΕΥΤΕΣ & ΧΟΡΕΥΤΡΙΕΣ ΤΗΣ ΕΠΑΓΓΕΛΜΑΤΙΚΗΣ ΟΜΑΔΑΣ ΠΑΡΑΔΟΣΙΑΚΟΥ ΑΝΑΤΟΛΙΤΙΚΟΥ ΧΟΡΟΥ GADALA | Η ΠΟΛΙΤΙΣΤΙΚΗ ΔΡΑΣΗ, ΤΟ ΚΟΙΝΩΝΙΚΟ ΕΡΓΟ & ΟΙ ΤΙΜΗΤΙΚΕΣ ΔΙΑΚΡΙΣΕΙΣ\nMEGA CHANNEL 30+ ΥΠΟΤΡΟΦΙΕΣ ΕΤΗΣΙΩΣ AL AHRAM\nΗ ΕΠΑΓΓΕΛΜΑΤΙΚΗ ΟΜΑΔΑ ΠΑΡΑΔΟΣΙΑΚΟΥ ΑΙΓΥΠΤΙΑΚΟΥ ΧΟΡΟΥ GADALA ΠΑΡΟΥΣΙΑΖΕΤΑΙ ΣΤΟ ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ ΤΟΥ MEGA CHANNEL Η ΑΡΑΒΙΚΗ ΕΦΗΜΕΡΙΔΑ "AL AHRAM" ΓΡΑΦΕΙ... ΓΙΑ ΤΗΝ ΕΠΙΤΥΧΗ ΕΚΠΡΟΣΩΠΗΣΗ ΤΗΣ ΠΡΕΣΒΕΙΑΣ ΤΗΣ ΑΙΓΥΠΤΟΥ ΣΤΗΝ ΕΛΛΑΔΑ ΑΠΟ ΤΗΝ ΕΠΑΓΓΕΛΜΑΤΙΚΗ ΟΜΑΔΑ GADALA\nΜΕ ΤΗΝ ΣΗΜΑΙΑ ΤΗΣ ΑΙΓΥΠΤΟΥ\nΕΚΠΡΟΣΩΠΕΙ ΤΗΝ ΠΡΕΣΒΕΙΑ ΤΗΣ ΑΙΓΥΠΤΟΥ ΣΤΗΝ ΕΛΛΑΔΑ!\nOι Χορευτές & Χορεύτριες της Επαγγελματικής Ομάδας Παραδοσιακού και Σύγχρονου Ανατολίτικου Χορού GADALA\n(Authentic Egyptian Oriental Bellydance)\nFOLKLORE EGYPTIAN TROUPE GADALA\nΟΜΑΔΑ ΠΑΡΑΔΟΣΙΑΚΩΝ ΑΙΓΥΠΤΙΑΚΩΝ ΧΟΡΩΝ GADALA\nΗ χορευτική ομάδα του Εξειδικευμένου Κέντρου Διδασκαλίας Ανατολίτικου Χορού GADALA είναι το 1ο (πρώτο) χορευτικό συγκρότημα παραδοσιακών αιγυπτιακών χορών στην Ελλάδα με τόσο εξαιρετικές πολιτιστικές, κοινωνικές και φιλανθρωπικές δραστηριότητες.\nΔημιουργήθηκε τον Οκτώβριο, του 2005 και λειτουργεί ως άτυπη - μη κερδοσκοπική – ένωση απαριθμώντας σήμερα περισσότερα από 80 μέλη ενεργών εθελοντών που αποτελούνται από Έλληνες και Αιγύπτιους χορευτές, σπουδαστές του Εκπαιδευτικού Κέντρου GADALA.\nΩς ενεργό μέλος σε πολιτιστικούς συλλόγους και κοινωνικούς φορείς συμμετέχει σε εκδηλώσεις κοινωνικού, φιλανθρωπικού και πολιτιστικού χαρακτήρα υπό την αιγίδα της UNESCO και σε πολυπολιτισμικές εκδηλώσεις προβάλλοντας την αιγυπτιακή κουλτούρα!\nΣτα 15 χρόνια της επιτυχημένης πορείας της, η Ομάδα Παραδοσιακών Αιγυπτιακών Χορών GADALA, σας παρουσιάζει το έργο της, σε αριθμούς:\n95 και πλέον διακρίσεις, 24 Διεθνείς και 71 στην Ελλάδα!\n650 και πλέον εθελοντές χορευτές που έχουν συμμετάσχει και έχουν κάνει την πρακτική τους δωρεάν!\n110 και πλέον εθελοντές χορευτές που προέρχονται από ευάλωτες ή ειδικές ομάδες ανθρώπων (γυναίκες με καρκίνο, άτομα με ειδικές ανάγκες, άτομα με διατροφικές διαταραχές, άτομα της 3ης ηλικίας, άνεργους, κ.α.)\n120 και πλέον ανιδιοτελείς παραστάσεις για φιλανθρωπικούς και πολιτιστικούς σκοπούς!\n15 και πλέον συμμετοχές υπό τη σημαία της Αιγύπτου, εκπροσωπώντας την Πρεσβεία της Αιγύπτου στην Ελλάδα!\n40 και πλέον συνεργασίες με Δήμους!\n10 και πλέον χρόνια συνεργασίας με την UNESCO\n8 και πλέον χρόνια συνεργασίας με την Αιγυπτιακή Κοινότητα στην Ελλάδα\n8 και πλέον χρόνια συνεργασίας με την Ένωση της Αραβικής Κοινότητας στην Αθήνα\n6 και πλέον χρόνια συνεργασίας με την Πρεσβεία της Αιγύπτου στην Ελλάδα\n6 και πλέον χρόνια συνεργασίας με την Αφρικανική Κοινότητα στην Ελλάδα\n5 και πλέον χρόνια συνεργασίας με τον Σύνδεσμο Αιγυπτιωτών Ελλήνων\n5 και πλέον χρόνια συνεργασίας με την Ελληνική Αντικαρκινική Εταιρεία.\nΤην καλλιτεχνική διεύθυνση της ομάδας έχει αναλάβει η ελληνοαιγύπτια χορογράφος – χοροδιδάσκαλος GADALA M. FOTINI, Διευθύντρια Χορού του Ομίλου του Πολυεθνικού Τομέα Χορών για την UNESCO Πειραιώς & Νήσων, διεθνή εξετάστρια και Πιστοποιημένη Εκπαιδεύτρια Ενηλίκων από τον Ε.Ο.Π.Π.Ε.Π. του Υπουργείου Παιδείας. >>> ΒΙΟΓΡΑΦΙΚΟ FOTINI M. GADALA\nΤο πρότυπο Εξειδικευμένο Κέντρο Διδασκαλίας Ανατολίτικου Χορού GADALA ιδρύθηκε το Ιανουάριο του 2005 εις μνήμην του αιγύπτιου HUSSEIN M. GADALA, πατέρα της ιδρύτριας FOTINI H. GADALA, με σκοπό την προώθηση του ανατολίτικου χορού και της πλούσιας Αιγυπτιακής κουλτούρας.\nΣΤΙΓΜΙΟΤΥΠΑ : 12 ΜΑΡΤΙΟΥ 2014 ΕΛΛΗΝΟ ΑΡΑΒΙΚΗ ΦΙΛΑΝΘΡΩΠΙΚΗ ΕΚΔΗΛΩΣΗ : Η Βράβευση της χορογράφου-χοροδιδασκάλου κ. Φωτεινής Gadala με τιμητική διάκριση για την προσφορά της στο πολιτισμό από τον ΟΜΙΛΟ UNESCO Πειραιώς & Νήσων. Το βραβείο της απένειμε ο Πρόξενος της Πρεσβείας της Αιγύπτου κ. Mohammed El Mahdi\nΗ κ. Φωτεινή Gadala, ως ενεργό μέλος σε πολιτιστικούς συλλόγους και κοινωνικά ιδρύματα, έχει αρκετές διακρίσεις για την εξαιρετική φιλανθρωπική της δράση. >>> ΔΕΙΤΕ ΟΛΕΣ ΤΙΣ ΔΙΑΚΡΙΣΕΙΣ\nΗ κ. Φωτεινή Gadala μαζί με την επαγγελματική χορευτική της ομάδα συμμετέχει σε εκδηλώσεις με κοινωνικό, φιλανθρωπικό και πολιτιστικό χαρακτήρα υπό την αιγίδα του M.E.D.W.OR., υπό την αιγίδα του Ομίλου UNESCO Πειραιώς & Νήσων και σε πολυπολιτισμικά φεστιβάλ εκπροσωπώντας την Πρεσβεία της Αιγύπτου. >>> ΔΕΙΤΕ ΟΛΕΣ ΤΙΣ ΔΡΑΣΕΙΣ\nΤο Εξειδικευμένο Κέντρο Διδασκαλίας Ανατολίτικου Χορού GADALA, που λειτουργεί πλέον ως Πιστοποιημένο & Αναγνωρισμένο Εκπαιδευτικό και Εξεταστικό Κέντρο, παρέχει αναγνωρισμένα προγράμματα σπουδών και πτυχία στην Ελλάδα και στην Ευρώπη! >>> GADALA ΚΕ.ΔΙ.ΒΙ.Μ.1 ...Είναι επίσης η μοναδική σχολή χορού που, για πρώτη φορά στην Ελλάδα, σας δίνει την δυνατότητα απόκτησης αναγνωρισμένου Ερασιτεχνικού ή Επαγγελματικού τίτλου σπουδών για χορευτές / χορεύτριες Oriental (κατόπιν επίσημων εξετάσεων) με την εγκυρότητα και αξιοπιστία του Παγκόσμιου Οργανισμού Διαφύλαξης Πολιτιστικής Κληρονομιάς M.E.D.W.OR. (Middle Eastern Dance World Organization For Distinguishing The Cultural Heritage And Folk Art Of Egypt And Countries Of The Middle East).\nΓια την απόκτηση πτυχίου Επαγγελματία Χορευτή / Χορεύτριας Bellydance απαιτείται η ολοκλήρωση των σπουδών - ολοκλήρωση του αναγνωρισμένου επαγγελματικού προγράμματος σπουδών!\n>>> ΔΕΙΤΕ ΟΛΟ ΤΟ ΠΡΟΓΡΑΜΜΑ ΣΠΟΥΔΩΝ\nΗ διδασκαλία βασίζεται στη διεθνώς αναγνωρισμένη από τον M.E.D.W.OR. Μέθοδο GADALA, της οποίας συντάκτρια είναι η ελληνοαιγύπτια χορογράφος-χοροδιδάσκαλος, πιστοποιημένη εκπαιδεύτρια ενηλίκων, κα Φωτεινή Gadala.\nΜέσω της συμμετοχής στην χορευτική ομάδα GADALA δίνεται η δυνατότητα σε υποψήφιους επαγγελματίες χορευτές και χορεύτριες ανατολίτικου χορού οριεντάλ να μπορέσουν να εκπαιδευτούν και παράλληλα να αποκτήσουν μοναδική εμπειρία χορεύοντας μπροστά σε απαιτητικό και ποικιλόμορφο κοινό.\nΣΥΜΜΕΤΟΧΗ ΣΤΗΝ ΧΟΡΕΥΤΙΚΗ ΟΜΑΔΑ GADALA:\nΟι καλύτεροι μαθητές μας από το επίπεδο σπουδών του BASIC Ι και πάνω μπορούν να συμμετέχουν στην χορευτική μας ομάδα μετά από οντισιόν.\nΕξετάζονται πάνω στην άρτια εκτέλεση των χορογραφιών που διδάσκονται στα σεμινάρια αιγυπτιακού χορού που διοργανώνει το Εξειδικευμένο Κέντρο Διδασκαλίας Ανατολίτικου Χορού GADALA. >>> ΔΕΙΤΕ ΤΑ ΕΠΟΜΕΝΑ ΣΕΜΙΝΑΡΙΑ Οι καλύτεροι στην εκτέλεση της χορογραφίας -με υποτροφία- εκπαιδεύονται δωρεάν για την συμμετοχή τους στην χορευτική ομάδα του Τμήματος Παραδοσιακών Αιγυπτιακών Χορών, του Τμήματος Αρχαίου Αιγυπτιακού Χορού και του Τμήματος Σύγχρονου Ανατολίτικων Χορών.\nΔείτε όλα τα στιγμιότυπα από τις εμφανίσεις των χορευτών και χορευτριών αυθεντικού ανατολίτικου χορού οριεντάλ της επαγγελματικής χορευτικής ομάδα GADALA :\n1. Eπισκεφτείτε το μενού GALLERY στην επίσημη ιστοσελίδα μας! ==>\n2. Ακουλουθείστε μας στο επίσημο κανάλι μας στο You Tube! ==>


Σασόλι για νίκη Μπάιντεν: Ο κόσμος χρειάζεται μια ισχυρή σχέση Ευρώπης και ΗΠΑ\nΣασόλι για νίκη Μπάιντεν: "Ο κόσμος χρειάζεται μια ισχυρή σχέση μεταξύ Ευρώπης και ΗΠΑ"\nO Επίτροπος Οικονομίας Πάολο Τζεντιλόνι σημείωσε :«Mια αξέχαστη ημέρα για την Ευρώπη και τη δημοκρατία».\nΔημοσιευση: 07/11/2020 - 20:12\n«Ανυπομονούμε να συνεργαστούμε για την καταπολέμηση της COVID-19, την κλιματική αλλαγή και την αντιμετώπιση της αυξανόμενης ανισότητας» τόνισε ο πρόεδρος του Ευρωπαϊκού Κοινοβουλίου Νταβίντ Σασόλι στο συγχαρητήριο μήνυμά του προς τον Τζο Μπάιντεν και την Κάμαλα Χάρις. Ειδικότερα, ο Νταβίντ Σασόλι ανέφερε:\n«Οι καλύτερες ευχές μας στον επόμενο Πρόεδρο των ΗΠΑ Tζο Μπάιντεν και την Αντιπρόεδρο Κάμαλα Χάρις. Ο κόσμος χρειάζεται μια ισχυρή σχέση μεταξύ Ευρώπης και ΗΠΑ - ειδικά σε αυτούς τους δύσκολους καιρούς. Ανυπομονούμε να συνεργαστούμε για την καταπολέμηση του COVID-19, την κλιματική αλλαγή και την αντιμετώπιση της αυξανόμενης ανισότητας».\nΣασόλι Μπάιντεν ΕΕ


Χρηματιστήριο Αξιών Αθηνών: ΠΑΓΚΟΣΜΙΑ ΠΡΩΤΟΤΥΠΙΑ: «Πράσινο φως» από την τρόικα για τη ρύθμιση των δανείων\nΠΑΓΚΟΣΜΙΑ ΠΡΩΤΟΤΥΠΙΑ: «Πράσινο φως» από την τρόικα για τη ρύθμιση των δανείων\nΟι δύο πλευρές υπουργείο Ανάπτυξης και τρόικα είναι κοντά στο να κλείσουν τη συμφωνία για τις διατάξεις του νομοσχεδίου και το τελευταίο παζάρι που γίνεται έχει να κάνει με το ανεξόφλητο υπόλοιπο που πρέπει να έχει ένας δανειολήπτης με εισόδημα 25.000 ευρώ προκειμένου να ενταχθεί στη ρύθμιση του υπουργείου. Σύμφωνα με πηγές η τρόικα θέλει αυτό να είναι στα 120.000 ευρώ, επικαλούμενη έναν πολλαπλασιαστή που εφαρμόζεται παγκοσμίως, αλλά το υπουργείο επιμένει στο να είναι μεγαλύτερο.\nΗ τρόικα επίσης θέλει η επανεξέταση του κάθε δανειολήπτη που μπαίνει στις διατάξεις του νομοσχεδίου να γίνεται ανά εξάμηνο και σε ένα τέτοιο ενδεχόμενο το υπουργείο Ανάπτυξης αντιτείνει την επιστασία να την έχει η Τράπεζα της Ελλάδας. Επίσης στο κείμενο του μνημονίου θα γίνεται γνωστό ότι σε έξι μήνες θα επαναξιολογηθεί η συνολική πορεία της ρύθμισης και το υπουργείο θέλει την υψηλή εποπτεία να την έχει η Τράπεζα της Ελλάδας.\nείμαστε κορυφαίοι στην Ελλάδα στην ανακάλυψη νέων λέξεων και όρων\nκοινώς να βαφτίζουμε το κρέας ψάρι!\nκαλοί και οι Αμερικάνοι με κάτι TARP κλπ αλλά εμείς καλύτεροι\n"μέτρο διευκόλυνσης ενήμερων οφειλετών"\nLabels: subprime, Δ-Σ, δάνεια, ΜΗΧ


The Artist | FLIX\nΤέσσερα βραβεία κριτικών ενώσεων, έξι υποψηφιότητες για Χρυσές Σφαίρες, εγγύηση ότι θα σαρώσει και τα Οσκαρ. Η ταινία-φαινόμενο της χρονιάς είναι μία ασπρόμαυρη, βωβή, ηχηρή έκπληξη από τη Γαλλία!\nΕνας αλαζονικός σταρ του βωβού σινεμά βλέπει την καριέρα του να καταποντίζεται με την έλευση του ήχου – μία τεχνολογική επανάσταση, την οποία εκείνος αρχικά σνόμπαρε. Ταυτόχρονα, μία κρυφά ερωτευμένη μαζί του ταλαντούχα στάρλετ, γίνεται πρωταγωνίστρια των «talkies», αλλά παρακολουθεί την πτώση του αγαπημένου της με ραγισμένη καρδιά. Στο σινεμά όμως η εικόνα και ο ήχος αποδείχτηκαν πλασμένοι ο ένας για τον άλλον. Είναι θέμα χρόνου να το καταλάβουν και οι δύο, φαινομενικά αταίριαστοι, εραστές.\nΠανέξυπνη ιδέα, προσεγμένη στην κάθε της λεπτομέρεια εκτέλεση. Ο Μισέλ Χαζαναβίσιους (ναι, ο Γάλλος σκηνοθέτης των μπουφόνικων σατιρικών «OSS 177») κατασκευάζει με μαεστρία μία αλληγορική κομεντί που βγάζει το ημίψηλο καπέλο της στην αθώα εποχή του βωβού κινηματογράφου, υπηρετώντας πιστά τις συνθήκες της αφήγησης μίας ταινίας χωρίς ήχο, χωρίς χρώμα, αλλά με εκκωφαντική τεχνικολόρ καρδιά.\nΓυρισμένη στο Λος Αντζελες, η γαλλική παραγωγή, δεν μιλά γαλλικά, δεν μιλά αγγλικά. Δεν μιλά. Ο μόνος της ήχος είναι η υπέροχη μουσική του Λουντοβίκ Μπουρς και τα γέλια των διπλανών σου στην αίθουσα. Κι όμως πέρα από την ψυχαγωγική, feel good, γοητεία της, αυτή η σιωπηλή ταινία έχει να πει πολλά.\nΚαθόλου τυχαία μας επιστρέφει στο 1927, λίγο πριν το Μεγάλο Κραχ, την εποχή που ο κόσμος έβρισκε στις κινηματογραφικές αίθουσες καταφύγιο από την ανέχεια και απόδραση από την μιζέρια. Ο βωβός κινηματογράφος πρόσφερε έναν καταιγισμό από κλισέ μελοδράματα, εξωτικές περιπέτειες και σλάπστικ κωμωδίες, οι σταρ του είχαν φωτογενή τετράγωνα πηγούνια και εξωφρενική έκφραση, ενώ η ζωντανή μουσική της ορχήστρας υπέβαλε τον τόνο του τι έπρεπε να αισθανθείς στην κάθε σκηνή. Με την έλευση του ήχου, η βιομηχανία ανακάλυψε μία νέα προοπτική για ακόμα μεγαλύτερα θεάματα, το κοινό μαγεύτηκε γρήγορα από τη θαυμαστή τεχνολογία, αλλά... ένα κομμάτι μιας παλιομοδίτικης αθωότητας χάθηκε για πάντα.\nΟ Χαζαναβίσιους δεν μιλάει για το παρελθόν, αλλά για το παρόν. Η Ιστορία, έχοντας κάνει τους ειρωνικούς της κύκλους, μας έφτασε στο σήμερα όπου ένα παγκόσμιο οικονομικό Κραχ γονατίζει ξανά την ανθρωπότητα και ο κόσμος έχει την ανάγκη αντιπερισπασμών. Και η κινηματογραφική βιομηχανία ανταποκρίνεται: μας προσφέρει blockbuster υπερθεάματα που τα παρακολουθείς σε αίθουσες όπου ο ήχος εκρήγνυται μέσα από dolby surround ηχεία και η εικόνα προσφέρεται σε ριζοσπαστικό 3D. Οσο όμως νιώθουμε την ανάγκη να παρακολουθούμε σινεμά για τον εντυπωσιασμό του, για το επικό μέγεθος, τα εφέ, την αδρεναλίνη που μουδιάζει κάθε άλλη αίσθηση... μήπως χάνουμε ένα ακόμα κομμάτι της παραδοσιακής του επικοινωνίας; Ή κάθε τεχνολογική εξέλιξη είναι μόνο θετική και δεν πρέπει να την αντιμετωπίζουμε ως εστέτ κακομαθημένα παιδιά – όπως ο ήρωας του «The Artist»;\nΠαρόλο που ο Χαζαναβίσιους δεν παίρνει παρά θετική θέση στον διάλογο υπέρ της εξέλιξης, είναι αστείο που επιλέγει να σωπάσει για να μας επιβάλει να ακούσουμε τα επιχειρήματά του. Πάει πίσω, για να πάμε μπροστά. Αφαιρεί το χρώμα, βουτά στη νοσταλγία του Old Hollywood, και δανείζεται αναφορές, οι οποίες δεν περιορίζονται μόνο στο βωβό κινηματογράφο. Σκηνές θυμίζουν έντονα το στήσιμο των πλάνων του «Πολίτη Κέιν», τον αφηγηματικό άξονα του «Τραγουδώντας στη Βροχή», τη δυσοίωνη μουχλιασμένη θλίψη μιας πάλαι ποτέ δόξας που κουβαλούσε η «Λεωφόρος της Δύσης». Ο ίδιος ο ήρωας μοιάζει με υβρίδιο ανάμεσα στο Ροδόλφο Βαλεντίνο, τον Ντάγκλας Φέρμπανκς και τον Τζιν Κέλι. Κι όμως, η μεγάλη έκπληξη είναι ότι ο επάξια βραβευμένος στις Κάννες Ζαν Ντιζαρντέν, παίζει με κάθε σχήμα και κλισέ, αλλά κάνει τελικά το ρόλο δικό του. Κι αυτό είναι και το μυστικό της επιτυχίας, όχι μόνο της ερμηνείας του, αλλά της ίδιας της ταινίας.\nΗ φόρμα μπορεί να είναι δανεική από το παρελθόν, αλλά η ουσία της είναι παλλόμενη, φρέσκια, επιτακτική. Η εφευρετικότητα στη σκηνοθεσία, το δαιμονισμένο χιούμορ του σεναρίου, η ενέργεια της εικόνας, η γοητεία της ιστορίας όλα ανταποκρίνονται στις απαιτήσεις του σύγχρονου σινεμά. Ενός σινεμά που απαιτούμε να έχει κάτι να μας πει. Ακόμα κι αν δεν το κάνει με λέξεις.\nΓαλλία, Βέλγιο, 2011, Ασπρόμαυρο\nΠαραγωγή: Τόμας Λάνγκμαν, Εμανουέλ Μονταμά\nΜοντάζ: Αν -Σοφί Μπιόν, Μισέλ Χαζαναβίσιους\nΜουσική: Λούντοβιτς Μπουρσέ\nΠρωταγωνιστούν: Ζαν Ντιζαρντέν, Μπερενίς Μπεζό, Τζον Γκούντμαν, Πενέλοπι Αν Μίλερ, Τζέιμς Κρόμγουελ\nΠροηγούμενο Το Μέγαρο Γιακουμπιάν Επόμενο Ο Ζωολογικός μας Κήπος


Χάρης Ρώμας: «Παλεύω να είναι ο πολιτισμός μέσα στο ζην, όχι στο ευ ζην» - Θέατρο - αθηνόραμα\nΧάρης Ρώμας: «Παλεύω να είναι ο πολιτισμός μέσα στο ζην, όχι στο ευ ζην» 0\nΑπό Μαρία Κρύου - 01/07/2021\nΜε ποιες σκέψεις ξανασυναντάτε στη σκηνή τον Κλέαρχο, τη Μαρίνα και τον Κοντό μετά την πρεμιέρα του Οκτωβρίου;\nΕίμαι πολύ χαρούμενος που επιστρέφουμε στη σκηνή. Οι παραστάσεις μας στο Alhambra Art Theatre διακόπηκαν ξαφνικά λόγω της καραντίνας το περασμένο φθινόπωρο, αλλά η υποδοχή του κόσμου, προτού κλείσουμε, ήταν καταπληκτική. Κι εμείς, όμως, ήμασταν ενθουσιασμένοι, κι ας παίζαμε με μάσκες. Ξεκινώντας, φοβόμασταν, μη γνωρίζοντας πού θα οδηγήσει αυτή η νέα, άγνωστη πραγματικότητα. Το έργο έφερε σε όλους μας τέτοια χαρά, που άκουγες τα γέλια μέσα από τις μάσκες. Αυτή είναι η μεγαλύτερη τιμή για έναν καλλιτέχνη που κάνει κωμωδία: ν’ ακούει ανθρώπους φοβισμένους να γελάνε μέσα από τις μάσκες.\nΤι σας έκανε να αγαπήσετε το συγκεκριμένο έργο;\nΕίναι μια δροσερή, διαχρονική κωμωδία, που πραγματεύεται το θέμα της απιστίας. Η απιστία είναι συνυφασμένη με την ανθρώπινη υπόσταση και οι χαρακτήρες που έπλασαν ο Τσιφόρος και ο Βασιλειάδης έχουν πολύ στέρεα στοιχεία.\nΗ διασκευή σας αφορά την πλοκή ή τα πρόσωπα;\nΣτη διασκευή μου, θέλω να φανούν οι παθογένειες των χαρακτήρων που το κοινό αγάπησε μέσα από την ταινία του ’60. Ο δικός μου Κλέαρχος δεν μοιάζει μ’ εκείνον του Αυλωνίτη. Εκτιμώ το εκτόπισμα αυτού του ηθοποιού και το αφουγκράζομαι, όμως ο δικός μου Κλέαρχος αντιδρά διαφορετικά, βλέπει τη γυναίκα του, τη Μαρίνα, και θέλει να αλλάξει δρόμο. Πιστεύω ότι τώρα είναι ακόμα πιο ιντριγκαδόρικος ο ρόλος αυτού του άντρα που φορτώνει στον δύσμοιρο Μάχο οποιαδήποτε ατασθαλία κάνει, με περίτεχνο και διασκεδαστικό τρόπο. Η διασκευή είναι γενναία και κάνει το έργο πολύ πιο αστείο. Έχω δώσει προσοχή σε όλους τους ρόλους, ακόμα και στους κομπάρσους της ταινίας: Ο σερβιτόρος, για παράδειγμα, στο Λουτράκι –εκεί μεταφέρεται η δράση–, η Αγγλίδα τουρίστρια, ο νεαρός που μένει στο πάνω διαμέρισμα και χορεύει τουίστ έχουν άλλη υπόσταση στο έργο.\n«Το έργο έφερε σε όλους μας τέτοια χαρά, που άκουγες τα γέλια μέσα από τις μάσκες. Αυτή είναι η μεγαλύτερη τιμή για έναν καλλιτέχνη που κάνει κωμωδία: ν’ ακούει ανθρώπους φοβισμένους να γελάνε μέσα από τις μάσκες».\nΣυμφωνείτε με την πληρότητα που έχει ορίσει το υπουργείο για τα θερινά θέατρα;\nΗ παράσταση ξεκίνησε με πληρότητα 30% και δεν το βάλαμε κάτω. Το 50% που αρχικά είχε ανακοινωθεί δεν ήταν λογικό, από την αρχή επέμενα για το 75% κι αυτό που έλεγα πάντα είναι πως το θέατρο δεν πρέπει να τιμωρείται, δεν μπορεί να μπαίνει στην ίδια κατηγορία με άλλους τομείς. Δεν είσαι όρθιος, δεν χοροπηδάς, δεν ιδρώνεις, δεν τραγουδάς δυνατά για να εκτοξευτούν σταγονίδια. Ακολουθούμε το υγειονομικό πρωτόκολλο, την τήρηση του οποίου η περιφέρεια την έκανε σημαία ήδη από πέρυσι. Ο περιφερειάρχης Γιώργος Πατούλης, που είναι και πρόεδρος του Ιατρικού Συλλόγου Αθηνών, προτάσσει τη δημόσια υγεία. Ευτυχώς, αυτήν τη στιγμή, τα πράγματα είναι πολύ καλύτερα σε σχέση με την εξάπλωση της πανδημίας, χάρη και στους εμβολιασμούς.\nΗ περιφέρεια βρίσκεται κοντά στον πολιτισμό όσο θα θέλατε;\nΠάντα θέλεις το παραπάνω, το θέμα είναι τι μπορείς. Τα τρία εκατομμύρια ευρώ που δόθηκαν φέτος είναι μια σημαντική ανάσα για τους καλλιτέχνες. Ο κ. Πατούλης αγαπάει την τέχνη και είναι πια κοινό κεκτημένο της περιφέρειας ότι ο πολιτισμός αποτελεί τη ραχοκοκαλιά μιας υγιούς κοινωνίας. Προσωπικά παλεύω να ενταχθεί ο πολιτισμός στο ζην όχι στο ευ ζην. Δεν είναι είδος πολυτελείας, είναι κομμάτι της καθημερινότητας, και χαίρομαι που ο Γιώργος Πατούλης με πίστεψε, με εμπιστεύεται και το κάνουμε μαζί πράξη.\nΟ Χάρης Ρώμας, σκηνοθέτης και πρωταγωνιστής της παράστασης, επέλεξε το ιδανικό για εκείνον καστ: Γιώργος Γαλίτης, Ευτυχία Φαναριώτη, Τάνια Τρύπη, Εύη Κολιούλη, Βαγγέλης Δουκουτσέλης, Αντώνης Καλομοιράκης. Είκοσι τέσσερα κοστούμια σχεδίασε η Λαμπρινή Καρδαρά και τα σκηνικά της κατασκευάστηκαν εκ νέου για την καλοκαιρινή περιοδεία που ξεκινά την 1η Ιουλίου από το Κηποθέατρο Παπάγου και θα καλύψει 37 πιάτσες. Το τραγούδι της παράστασης «Πόσες χιλιάδες ψέματα», σε μουσική Χρήστου Παπαδόπουλου και στίχους Χάρη Ρώμα, είναι εμπνευσμένο από τα ακούσματα της δεκαετίας του ’60.


• Παρακολούθηση του «2ου Διεθνούς Επιστημονικού Συνεδρίου για το ποδόσφαιρο» που διοργάνωσε το Τ.Ε.Φ.Α.Α. Τρικάλων, Μάιος 2007\n• Παρακολούθηση του «14ου Διεθνούς Συνεδρίου Καθηγητών Φυσικής Αγωγής» που διοργάνωσε το Τ.Ε.Φ.Α.Α. Κομοτηνής, Μάιος 2006\n• Παρακολούθηση επιμορφωτικής ημερίδας καθηγητών φυσικής αγωγής Π/θμιας και Δ/θμιας εκπ/σης Α’ Αθήνας με θέμα: «Ο υγιεινός και βιολογικός – βιωματικός σκοπός της φυσικής αγωγής στο σχολείο», Νοέμβριος 2005\n• Παρακολούθηση του «1ου Διεθνούς Επιστημονικού Συνεδρίου για το ποδόσφαιρο» που διοργάνωσε το Τ.Ε.Φ.Α.Α. Τρικάλων, Απρίλιος 2005\n• Παρακολούθηση του «12ου Διεθνούς Συνεδρίου Καθηγητών Φυσικής Αγωγής» που διοργάνωσε το Τ.Ε.Φ.Α.Α. Κομοτηνή, Μάιος 2004\n• Παρακολούθηση του «10ου Διεθνούς Συνεδρίου Καθηγητών Φυσικής Αγωγής» που διοργάνωσε το Τ.Ε.Φ.Α.Α. Κομοτηνής, Μάιος 2002\n• Παρακολούθηση του «6ου Πανελλήνιου Συνεδρίου Πτυχιούχων Φυσικής Αγωγής» που διοργάνωσε η Π.Ε.Π.Φ.Α, Μάιος 2002\n• Παρακολούθηση του «9ου Διεθνούς Συνεδρίου Καθηγητών Φυσικής Αγωγής» που διοργάνωσε το Τ.Ε.Φ.Α.Α. Κομοτηνής, Μάιος 2001\n• Παρακολούθηση της Διεθνούς σχολής απόκτησης Διπλώματος εξάσκησης επαγγέλματος Προπονητή Ποδοσφαίρου, Largs, Scotland, Ιούνιος 1996\n• Παρακολούθηση του 1ου Επιμορφωτικού Σεμιναρίου «Παιδί- Έφηβος και Ποδόσφαιρο» που διοργάνωσε το Ε.Κ.Α.Ε, Φεβρουάριος 1996\n• Παρακολούθηση του «1ου επιμορφωτικού σεμιναρίου προπονητών και γυμναστών της Ακαδημίας Ποδοσφαίρου Πειραιά» που διοργάνωσε η Ε.Π.Σ.Π, Νοέμβριος 1995\n• Παρακολούθηση του «11ου επιμορφωτικού σεμιναρίου προπονητών ποδοσφαίρου» που διοργάνωσε η Π.Σ.Ε.Π.Π., Ιούνιος 1995\n• Παρακολούθηση «Β΄ συνεδρίου καθηγητών φυσικής αγωγής» που διοργάνωσε η Π.Ε.Π.Φ.Α., Μάρτιος 1994\n• Παρακολούθηση «αθλητιατρικού συνεδρίου» που διοργάνωσε η Π.Ε.Π.Φ.Α., Δεκέμβριος 1993\n• Παρακολούθηση του «1ου Πανελληνίου επιμορφωτικού σεμιναρίου προπονητών ποδοσφαίρου», Ιούλιος 1993\n• Παρακολούθηση «επιμορφωτικού σεμιναρίου προπονητών ποδοσφαίρου» που διοργάνωσε η Ο.Π.Π.Ε., Ιούνιος 1991\n• Παρακολούθηση του «7ου Βαλκανικού αθλητιατρικού συνεδρίου» που διοργάνωσε η Ελληνική αθλητιατρική εταιρεία, Νοέμβριος 1987


Ψάχνουν νόστιμα gay male blog μόδας αγαπώ σας\nΓκέι Αρσενικό Blog Μόδας\nπαιχνίδι με αποτέλεσμα μια σχεδόν πιο ευχάριστο κάνω φασαρία η standout cast κωμωδία επέστρεψε με Monty Pythons Eric Idle ανατροπή πρωταγωνιστικό ρόλο του Discworld II είναι axerophthol σταθερά καλή ιστορία gage που σπρώχνει wittingly διασκέδαση στο στυλ γραφής passim δεν είναι μια ισοπαλία φαίνεται να περνά χωρίς κάποια αναφορά στην ομοφυλόφιλος αρσενικό μόδα blog παρακμή των παιχνιδιών κινδύνου ή συμβατικά παζλ απογραφή ειρωνικά δεν έκανε τίποτα για να διορθώσει αυτές τις επικρίσεις η ίδια, αλλά εγώ-deprecative χιούμορ του\nΠοτέ Δεν Άκουσα Για Gay Male Fashion Blog Σας Υγρό Couragewitty Μαλάκα\nΌπως αυτά τα παιχνίδια, WOW New Fantasia δεν είναι κακή λογοπαίγνιο. Είναι απλά στη συνέχεια soh πολλές κυκλοφορίες, κάτι αντιοφθαλμικό παράγοντα λίγο ασυνήθιστο θα ήταν ωραίο ομοφυλόφιλος αρσενικό blog μόδας. Αν και τολμώ ο στόχος αυτών είναι μη να δημιουργήσει το επόμενο καλύτερο videogame, είναι απλά αντιοφθαλμικό παράγοντα femme fatale μιας μηχανής arcade ζητώντας για χαλαρή αλλαγή. Παίρνετε ακόμα κάποιες ευχάριστες γλυκές πόζες πέρα από τα κορίτσια, όπως αυτή που φαίνεται στην αριστερή πτέρυγα της ξανθιάς που κάθεται κατά μήκος του shitter.


Οι Μωμό’εροι ξεσήκωσαν και φέτος τη Γερμανία (Φωτο - Video)\nΞημερώματα Σαββάτου, 7 Ιανουαρίου 2017, ημέρα του Αγίου Ιωάννη Προδρόμου του Βαπτιστή, το θερμόμετρο έγραφε -15. Το μεσημέρι η θερμοκρασία ανέβηκε στους -8 βαθμούς... από τις πιο κρύες μέρες του μέχρι τώρα χειμώνα στη Γερμανία.\nΤίποτα όμως από τα παραπάνω πτόησε τους περίπου 300 παρευρισκόμενους να συμμετέχουν στη φετινή αναβίωση του ευετηριακού δρώμενου των Μωμό'ερων. Κάτι που έγινε για δεύτερη συνεχή χρονιά, την περίοδο του Δωδεκαήμερου, μια και πέρυσι τέτοιο καιρό ο Σύλλογος Ποντίων Waiblingen "Οι Αργοναύτες", εγκαινιάζοντας το επετειακό έτος για τα 25 χρόνια από την ίδρυση του συλλόγου, ξεκίνησα την αναβίωση του δρώμενου.\nΟι Μωμό'εροι αγαπήθηκαν από την τοπική κοινωνία. Αξιοσημείωτο είναι ότι στο ιστορικό κέντρο, εκτός των αδελφών σωματείων του ομοσπονδιακού κρατιδίου της Βάδης Βυρτεμβέργης, παρευρέθηκαν μέλη της Ελληνικής Κοινότητας Aschaffenburg και Περιχώρων, του Συλλόγου Ελλήνων Ποντίων Offenbach και Περιχώρων (οι οποίοι ταξίδεψαν με λεωφορείο), μέλη των συλλόγων Ludwigshafen, Mannheim αλλά και Düsseldorf, Köln.\n"Οφέτος και τα καλάντα εποίκαμ' Μωμο'έρια". Μεσημέρι Σαββάτου και στην πλατεία του δημαρχείου, ο πρόεδρος του Συλλόγου καλωσόρισε τον κόσμο, δίνοντας μια σύντομη περιγραφή του εθίμου καί κάνοντας παράλληλα αναφορά στο ιστορικό γεγονός για την ένταξή του στον Αντιπροσωπευτικό Κατάλογο της Άυλης Πολιτιστικής Κληρονομιάς της Ανθρωπότητας της UNESCO, στις 30 Νοεμβρίου 2016.\nΤην εκδήλωση χαιρέτισε ο δήμαρχος της πόλης Waiblingen κ. Andreas Hesky κι ο πρόεδρος της Ομοσπονδίας Συλλόγων Ελλήνων Ποντίων στην Ευρώπη (Ο.Σ.Ε.Π.Ε.) κ. Ανέστης Οσιπίδης. Στην συνέχεια λόγο πήρε ο αρχηγός Μωμό'ερος, κ. Κωνσταντίνος Αλεξανδρίδης, ο οποίος ευχήθηκε για τη νέα χρονιά και κήρυξε την έναρξη του εθίμου.\nΑρς! Με το παράγγελμα αυτό, τo ιστορικό κέντρο και τα στενά της πόλης γέμισαν με χαμογελαστούς, κεφάτους ανθρώπους, οι οποίοι μέσα στο τσουχτερό κρύο ακολουθούσαν τους δώδεκα "ιερείς" και τη θεατρική ομάδα από σπίτι σε σπίτι. Κατηφορίζοντας την οδό Kurze Straße, υπό τον ήχο του αγγείου και τους χτύπους του νταουλιού, οι Μωμό'εροι επισκέφτηκαν φίλους, σατιρίζοντας, τραγουδώντας και χορεύοντας με μέλη του συλλόγου, οι οποίοι υποδεχόντουσαν το πλήθος με διάφορα εδέσματα και κεράσματα. Ανηφορίζοντας την οδό Lange Straße κατέληξαν μπροστά στην ενορία των Αγίων Κωνσταντίνου και Ελένης.\nΟι "Αργοναύτες" ευχαριστούν τον Κώστα Αλεξανδρίδη, ο οποίος στήριξε και συντόνισε και φέτος την προσπάθειά, τον Πάτερ της ενορίας για την παραχώρηση του χώρου του πνευματικού κέντρου, τον Νίκο Κεντερίδη, που τελευταία στιγμή ανταποκρίθηκε θετικά να συμμετέχει στη θεατρική ομάδα, όλους τους συμμετέχοντες, όλα τα σπιτικά που τους υποδέχτηκαν με νόστιμα κεράσματα και τον κόσμο που ήταν κοντά. Την φετινή αναβίωση του εθίμου την αφιέρωσαν στο Σίμο Κυριακίδη.\n"Εξέβαμεν ας σην κακοχρονίαν κι εσέβαμεν 'ς σην καλοχρονίαν." Πάντα και του χρόνου και κάθε χρόνο και καλύτερα!


Savage Republic & No Man's Land @ An club - Ev Art\nΔημοσιεύθηκε : 18 Ιανουαρίου 2016 18 Ιανουαρίου 2016\nΤι κοινό έχει η Ρόζα Λούξεμπουργκ (15/1/1919), η Βαρβάκειος, ο Μίκης Θεοδωράκης, ο Πόρος και το UCLA; Τους Savage Republic, τους αρτ πάνκιδες από την Καλιφόρνια που ύστερα από δύο χρόνια ξαναεμφανίστηκαν ζωντανά στο γνωστό εξαρχιώτικο υπόγειο. Επέστρεψαν στο αγαπημένο τους συναυλιακό μέρος πάνω σε αυτό τον πλανήτη, στο δεύτερο σπίτι τους όπως οι ίδιοι αποκαλούν την Ελλάδα.\nΤι να πω και τι να γράψω τώρα εγώ για αυτή την εμφάνιση, η οποία είναι αδύνατον να περιγραφεί με γράμματα, προτάσεις, κόμματα και τελείες; Θα κάνω μια προσπάθεια αν και δεν υπόσχομαι πως θα πάρετε όλο το feeling καθώς η ηχητική ενέργεια (sic) είναι η επιτομή της «εξαΰλωσης» των μουσικών που την παράγουν, κάτι που μεταδίδεται ζωντανά και ύστερα πάει, χάνεται.\nΗ «εξαΰλωση» ξεκίνησε με τους “No Man’s Land”. Η ιστορική αυτή ελληνική μπάντα γεννήθηκε στα μέσα στην δεκαετίας του ’80. Η πορεία τους, άκρως επιτυχημένη, διακόπηκε το 1993 με σημείο επανεκκίνησης το 2001. Έκτοτε δεν έχουν σταματήσει τις ζωντανές εμφανίσεις και τις ηχογραφήσεις. Η σημερινή τους σύνθεση αποτελείται από τους: Βασίλη Αθανασιάδη (φωνή, κιθάρα), Χριστόφορο Τριανταφυλλόπουλο (τύμπανα), Νίκο Πεταυρίδη (μπάσο), Γιώργο Συργανίδη (φλάουτο, πλήκτρα) και Σταύρο Ελευθερίου (κρουστά).\nTο βράδυ της Παρασκευής μας ταξίδεψαν σε ψυχεδελικά ηχοτόπια, απέπνεαν σιγουριά και μας μετέδιδαν μια ηρεμία που μπορούσε να σε υπνωτίσει άνετα χωρίς όμως να καταντά χωρίς νεύρο και ενέργεια. Ένας ηλεκτρισμένος διαλογισμός κατάκλυζε το σώμα και το μυαλό. Αναμένουμε με μπόλικο ενδιαφέρον τον επόμενο δίσκο τους “Infinite Equinox”, που θα κυκλοφορήσει το Μάρτιο του 2016.\nΜετά από 7 άλμπουμ - δύο εκ των οποίων ηχογραφημένα στην πατρίδα μας (Costums, Varvakios), δεκάδες (για να μην πω εκατοντάδες) ζωντανές εμφανίσεις κι έχοντας στην πλάτη τους 19 χρόνια - αν αφαιρέσουμε τα 15 χρόνια παύσης (1983-2002) - ξέφρενης μουσικής διαδρομής, οι Savage Republic εξακολουθούν να είναι έφηβοι και έχουν την καλύτερη σύνθεση ever! Στις 15 του Γενάρη, αρκετοί πιστοί μουσικόφιλοι, με ένα μέσο όρο ηλικίας τα 30+, κατέβηκαν τα σκαλιά της οδού Σολωμού για να τους απολαύσουν για πολλοστή ίσως φορά.\nΚαι τους τα έδωσαν όλα και σε αυτή την εμφάνιση - βλέπετε έχουμε να κάνουμε με μια ερωτική σχέση ανάμεσα τους, όχι αστεία. Η ενέργεια, ναι η ενέργεια, βασικό συστατικό των ζωντανών τους εμφανίσεων. Η μουσική τους μια μίξη tribal ιεροτελεστίας, μουσικών του κόσμου, punk, psychedelic, industrial, progressive, ένα ατελείωτο road movie στα άδυτα του κόσμου, με φωτογραφία στα χρώματα μέταλλου και λάσπης. Η φωνή του Thom Fuhrmann, όταν απαιτούταν, ήταν η φωνή ενός απόκοσμου κήρυκα που ευαγγελιζόταν την αλήθεια και την ομορφιά στους ανθρώπους.\nΑυτοί οι τύποι, με λίγα λόγια, κάνουν τέχνη. Κάνουν αυτό που γουστάρουν, είναι αληθινοί και φαίνεται. Ο παροξυσμικός χτύπος του μεταλλικού βαρελιού του Ethan Port σαν κάλεσμα για την επανάσταση που (δεν) θα έρθει. Δίπλα του στο μπάσο, ο μελαγχολικός «γίγαντας» , Greg Grunke. Στα ντραμς το τέρας ζωντάνιας και έκστασης, ένας performer μεγατόνων, ο Alan Waddington, χαιρόταν κάθε λεπτό επί σκηνής. Προστέθηκε σε μια φάση και ο βιολιστής Blaine L. Reininger (Tuxedomoon) για να εντείνει τη Διονυσιακή ατμόσφαιρα της βραδιάς.\nΑκούσαμε μεταξύ άλλων Walking Backwards, The Ivory Coast, Tabula Rasa, o Adonis, Year of Exile. Και εν είδει φόρου τιμής στον φρεσκοχαμένο David Bowie... “Ground Control to Major Tom... Ground Control to Major Tom” εν συντομία, για να συνεχίσουν με το Siam. Για το κλου της βραδιάς είχαμε στα ντραμς το δίδυμο Alan Waddington και Εύα Κολόμβου να ξεσπαθώνουν πάνω στα τύμπανα και να φεύγουν με «ραγισμένες» μπαγκέτες!\nΝομίζω πως μπορώ να καταλάβω γιατί οι Savage Republic αγαπούν τόσο πολύ τη χώρα μας και τον κόσμο της. Λατρεύουν τον αναβρασμό που επικρατεί σε αυτή, την έλλειψη μιας τακτοποιημένης κοινωνίας, που θα μπορούσε κάλλιστα να μεσουρανεί αλλά έχει σκάψει τον ίδιο της το λάκκο. Έχουν πιάσει την ενέργεια της γης αυτής, πως είμαστε εν τέλει Ανατολίτες, ένας λαός διαποτισμένος από το συναίσθημα που καθοδηγείται εξ’ ολοκλήρου από τα ένστικτα και τις αισθήσεις. Η μουσική τους ιδανικό soundtrack αυτής της πόλης που καίγεται και ζει στις στάχτες της.\nΥ.Γ. Τους προκαλούμε-προσκαλούμε να κάνουν την επόμενη ζωντανή τους εμφάνιση μέσα στην Κεντρική Αγορά της Αθήνας, εν ώρα αιχμής, να γίνει μια ιδιότυπη μουσική performance άνευ προηγουμένου.


«Νέο αίμα» στη Μαλαισία - Ορκίστηκε ο 92χρονος πρωθυπουργός\n10 Μαΐου 2018 20:08\nΝτέμι Μουρ: Ο βιαστής μου πλήρωσε την αλκοολική μητέρα μου και με ρώτησε «πως νιώθεις που σε π@@@@α για 500 δολάρια;»\nΣτα 92 του, ο Μαχατίρ Μοχαμάντ, που ορκίστηκε σήμερα πρωθυπουργός της Μαλαισίας, έγινε ο γηραιότερος εκλεγμένος ηγέτης του κόσμου, την επομένη της ιστορικής νίκης της αντιπολίτευσης στις βουλευτικές εκλογές.\nΔεκαπέντε χρόνια αφότου εγκατέλειψε την εξουσία, ο Μοχαμάντ, που υπήρξε πρωθυπουργός της χώρας του από το 1981 μέχρι το 2003, επανήλθε εντυπωσιακά στο πολιτικό προσκήνιο, εκδιώκοντας τον πρώην προστατευόμενό του, τον απερχόμενο πρωθυπουργό Νατζίμπ Ραζάκ. Η νίκη της αντιπολίτευσης στις εκλογές ήταν μια πικρή ήττα για το Μπαρισάν Νασιονάλ («Εθνικό Μέτωπο»), τον συνασπισμό που κυβερνούσε τη χώρα επί 61 χρόνια, αφότου η Μαλαισία ανέκτησε την ανεξαρτησία της από τη Βρετανία, το 1957.\nΕπικεφαλής ενός συνασπισμού της αντιπολίτευσης με τη συμμετοχή πολλών πολιτικών που είχαν βρεθεί απέναντί του την εποχή που ήταν πρωθυπουργός, ο Μαχατίρ Μοχαμάντ ανέτρεψε όλα τα προγνωστικά και νίκησε τον Ναζίμπ Ραζάκ. Ο τελευταίος ήταν πρωθυπουργός από το 2009, αλλά είχε εμπλακεί σε ένα τεράστιο σκάνδαλο διαφθοράς.\nΟ 92χρονος Μαχατίρ Μοχαμάντ έχει δεσμευτεί ότι θα οδηγήσει στη δικαιοσύνη τον Ραζάκ προκειμένου να δώσει εξηγήσεις για την κατάχρηση πόρων από το κρατικό επενδυτικό ταμείο (1MDB) που είχε ιδρύσει ο ίδιος το 2009 και σήμερα είναι χρεωμένο με το ποσό των 10 δισεκατομμυρίων ευρώ.\n«Πιστεύουμε ότι μπορούμε να ανακτήσουμε τα περισσότερα από τα χρήματα του 1MDB… Πρέπει να αυξήσουμε την εμπιστοσύνη των επενδυτών στην κυβέρνηση» είπε ο Μοχαμάντ στη συνέντευξη Τύπου που παραχώρησε μετά την ορκωμοσία του. Πρόσθεσε το χρέος της Μαλαισίας είναι «υπερβολικά μεγάλο» και θα χρειαστεί να το επαναδιαπραγματευθεί.\nΟ Μαχατίρ είπε επίσης ότι η νέα κυβέρνηση θα καταργήσει τους «καταπιεστικούς και άδικους» νόμους και θα εξετάσει τον νέο νόμο που αφορά την αντιμετώπιση των «Ψευδών Ειδήσεων».\nΤο σκάνδαλο διαφθοράς που συγκλονίζει τη Μαλαισία από το 2015 οδήγησε στην έναρξη πολλών ερευνών σε πολλές χώρες, όπως στην Ελβετία, τη Σιγκαπούρη και τις ΗΠΑ.\nΠροηγούμενο Νετανιάχου: Το Ιράν πέρασε την κόκκινη γραμμή- Η επίθεση του Ισραήλ ήταν ανάλογη\nΕπόμενο Φρικιαστική υπόθεση: Γυναικολόγος ξεγέννησε μωρό από τα πόδια και το αποκεφάλισε!\nΤο ειρωνικό tweet του Ντόναλντ Τραμπ για την Γκρέτα Τούνμπεργκ: «Μοιάζει να είναι ένα χαρούμενο κορίτσι...»\nΟ έντονος διάλογος Χριστοδουλίδη - Τσαβούσογλου στους διαδρόμους του ΟΗΕ (ΒΙΝΤΕΟ)\nΠτώχευση Thomas Cook: Σε ποιες περιοχές της Ελλάδας υπάρχουν εγκλωβισμένοι τουρίστες - «Συναγερμός» σε 16 ακόμα χώρες\nΑμερικανός στρατιώτης εξηγούσε στο Facebook πώς να κατασκευάζει κανείς βόμβες - Συνελήφθη από το FBI\nΤο άγριο βλέμμα της Γκρέτα Τούνμπεργκ μόλις ο Τραμπ εμφανίστηκε στον ΟΗΕ (ΒΙΝΤΕΟ)\nΤο βράδυ της Δευτέρας, τον γύρο του διαδικτύου έκανε το…\nΟι δύο άνδρες συναντήθηκαν τυχαία μπροστά στις κάμερες στους διαδρόμους…


Νομικά επαγγέλματα - Σλοβακία\nΑυτή η σελίδα παρέχει μια επισκόπηση των νομικών επαγγελμάτων στη Σλοβακία.\nΝομικά επαγγέλματα - εισαγωγή\nΗ Εισαγγελική Αρχή της Σλοβακικής Δημοκρατίας είναι ανεξάρτητη κρατική αρχή με επικεφαλής τον Γενικό Εισαγγελέα. Η Εισαγγελική Αρχή της Σλοβακικής Δημοκρατίας, στο πλαίσιο των αρμοδιοτήτων της, προστατεύει τα δικαιώματα και τα εκ του νόμου προστατευόμενα συμφέροντα των φυσικών και νομικών προσώπων και του κράτους.\nΗ Εισαγγελική Αρχή της Σλοβακικής Δημοκρατίας διαθέτει χωριστό κεφάλαιο προϋπολογισμού στον προϋπολογισμό του κράτους.\nΤο καθεστώς και τα καθήκοντα της Εισαγγελικής Αρχής και του Γενικού Εισαγγελέα διέπονται από το Σύνταγμα της Σλοβακικής Δημοκρατίας (άρθρο 149) και τον νόμο αριθ. 153/2001 σχετικά με την Εισαγγελική Αρχή, ο οποίος ορίζει και τις αρμοδιότητες του Γενικού Εισαγγελέα και των λοιπών εισαγγελέων. Ο νόμος ορίζει επίσης την οργάνωση και τη διαχείριση της Εισαγγελικής Αρχής. Το καθεστώς, τα δικαιώματα και οι ευθύνες των εισαγγελέων καθορίζονται με τον νόμο αριθ. 154/2001 περί εισαγγελέων και ασκούμενων εισαγγελέων.\nΗ εκτέλεση του έργου της Εισαγγελικής Αρχής ως οργάνου επιβολής του νόμου προϋποθέτει μια ιεραρχική οργάνωση, η οποία επιτρέπει την ομοιόμορφη εφαρμογή των νόμων και των λοιπών γενικώς δεσμευτικών κανόνων, καθώς και την ομοιόμορφη εφαρμογή της ποινικής πολιτικής.\nΣτο πλαίσιο της εν λόγω ιεραρχικής δομής, υπάρχει συγκεκριμένη ιεραρχία και όλοι οι εισαγγελείς υπάγονται στη Γενική Εισαγγελία της Σλοβακικής Δημοκρατίας.\nΣτις αρμοδιότητες της εισαγγελικής αρχής εμπίπτουν:\nη ποινική δίωξη προσώπων που είναι ύποπτα για διάπραξη ποινικών αδικημάτων και η εποπτεία της τήρησης των νόμων τόσο πριν από την έναρξη της ποινικής δίωξης όσο και κατά τις προδικαστικές διαδικασίες,\nη εποπτεία της τήρησης των νόμων όσον αφορά τον τόπο / τις συνθήκες κράτησης των προσώπων που στερούνται της προσωπικής τους ελευθερίας ή των οποίων η προσωπική ελευθερία περιορίζεται βάσει δικαστικής απόφασης ή από άλλη αρμόδια κρατική αρχή,\nη άσκηση των αρμοδιοτήτων της σε δικαστικές διαδικασίες,\nη εκπροσώπηση του κράτους ενώπιον των δικαστηρίων, στις προβλεπόμενες από τον νόμο περιπτώσεις,\nη εποπτεία της τήρησης των νόμων από τις δημόσιες διοικητικές αρχές, στον βαθμό που ορίζεται από τον νόμο,\nη συμμετοχή στην κατάρτιση και την εφαρμογή μέτρων που αποσκοπούν στην πρόληψη παραβιάσεων των νόμων και των λοιπών γενικώς δεσμευτικών κανόνων,\nη συμβολή στην εξάλειψη των αιτιών και των συνθηκών τέλεσης ποινικών αδικημάτων, καθώς και στην πρόληψη και την καταπολέμηση της εγκληματικότητας,\nη συμμετοχή στην κατάρτιση νομοθετικών πράξεων (συμμετοχή στη νομοπαρασκευαστική διαδικασία),\nη εκπλήρωση κάθε άλλου καθήκοντος που προβλέπεται από ειδικό νόμο ή πράξη ή από νομίμως δημοσιευθείσα διεθνή συνθήκη.\nΟ Γενικός Εισαγγελέας και οι επιμέρους εισαγγελείς εκτελούν όλα τα καθήκοντα που εμπίπτουν στο πεδίο των αρμοδιοτήτων της Εισαγγελικής Αρχής, ενώ κατά την εκτέλεση των καθηκόντων και των υποχρεώσεών τους χρησιμοποιούν όλα τα νόμιμα μέσα. Είναι υποχρεωμένοι:\nνα εφαρμόζουν (σύμφωνα με τις γνώσεις και τη συνείδησή τους) το Σύνταγμα της Σλοβακικής Δημοκρατίας, τους συνταγματικούς νόμους, τους νόμους, τις νομίμως δημοσιευθείσες διεθνείς συνθήκες και τους λοιπούς γενικώς δεσμευτικούς κανόνες,\nνα σέβονται και να προστατεύουν την ανθρώπινη αξιοπρέπεια και τα θεμελιώδη ανθρώπινα δικαιώματα και ελευθερίες, και να αποφεύγουν κάθε διακριτική μεταχείριση,\nνα προστατεύουν το δημόσιο συμφέρον,\nνα ενεργούν με πρωτοβουλία, δίκαια, αμερόληπτα και χωρίς αδικαιολόγητη καθυστέρηση.\nΤο οργανωτικό σύστημα της Εισαγγελικής Αρχής της Σλοβακικής Δημοκρατίας αποτελείται από τα ακόλουθα όργανα:\nΗ Γενική Εισαγγελία είναι η ανώτατη αρχή και επικεφαλής του εισαγγελικού συστήματος. Στη Γενική Εισαγγελία υπάγονται οι εξής υπηρεσίες:\nτο γραφείο του ειδικού εισαγγελέα, που έχει συσταθεί για τον εντοπισμό και τη δίωξη υποθέσεων διαφθοράς και οργανωμένου εγκλήματος,\nτο στρατιωτικό τμήμα της Γενικής Εισαγγελίας,\nοι περιφερειακές εισαγγελίες (8), οι οποίες προΐστανται των επαρχιακών εισαγγελιών της περιφέρειάς τους, και η κεντρική στρατιωτική εισαγγελία (1), η οποία προΐσταται των τοπικών γραφείων στρατιωτικού εισαγγελέα,\nοι επαρχιακές εισαγγελίες (55) και τα τοπικά γραφεία στρατιωτικού εισαγγελέα (3).\nΤο Υπουργείο Άμυνας είναι υπεύθυνο να παρέχει τους απαραίτητους υλικούς και οικονομικούς πόρους στο στρατιωτικό τμήμα της Γενικής Εισαγγελίας και σε όλα τα γραφεία στρατιωτικού εισαγγελέα.\nΗ έδρα της Γενικής Εισαγγελίας βρίσκεται στην Μπρατισλάβα.\nΟι έδρες και οι εδαφικές περιφέρειες των κατώτερων εισαγγελιών συμπίπτουν με τις έδρες και τις περιφέρειες των αντίστοιχων δικαστηρίων. Ωστόσο, οι έδρες και οι κατά τόπο αρμοδιότητες δεν αντιστοιχούν στη διοικητική εδαφική διαίρεση της χώρας.\nΟι εισαγγελείς εκτελούν τα καθήκοντά τους στο πλαίσιο της υπηρεσιακής σχέσης που δημιουργείται με τον διορισμό τους. Οι εισαγγελείς διορίζονται για θητεία αόριστης διάρκειας από τον Γενικό Εισαγγελέα. Οι εισαγγελείς, κατά την αποδοχή της θέσης τους, πρέπει να ορκιστούν χωρίς επιφυλάξεις.\nΣτη θέση του εισαγγελέα μπορεί να διοριστεί μόνο πολίτης της Σλοβακικής Δημοκρατίας, ο οποίος πληροί τις ακόλουθες προϋποθέσεις:\nκατά την ημέρα του διορισμού του πρέπει να είναι ηλικίας τουλάχιστον 25 ετών,\nπρέπει να είναι απόφοιτος νομικής σχολής,\nπρέπει να έχει πλήρη δικαιοπρακτική ικανότητα,\nπρέπει να διαθέτει λευκό ποινικό μητρώο και να διαθέτει το ηθικό ανάστημα που απαιτείται για να εκτελέσει δεόντως τα καθήκοντα του εισαγγελέα,\nπρέπει να γνωρίζει άπταιστα τη σλοβακική γλώσσα,\nπρέπει να είναι μόνιμος κάτοικος της Σλοβακικής Δημοκρατίας,\nπρέπει να μην είναι μέλος πολιτικού κόμματος ή πολιτικού κινήματος,\nπρέπει να έχει συμμετάσχει με επιτυχία στις εξετάσεις εισαγγελέων,\nπρέπει να αποδεχθεί εγγράφως τον διορισμό του ως εισαγγελέα σε συγκεκριμένη εισαγγελία.\nΓια τον διορισμό σε θέση εισαγγελέα γραφείου στρατιωτικού εισαγγελέα ισχύουν οι ακόλουθοι όροι. Ο εισαγγελέας πρέπει:\nνα έχει υπηρετήσει ως επαγγελματίας στρατιωτικός,\nνα έχει διοριστεί ή προαχθεί στον βαθμό του αξιωματικού ή του στρατηγού,\nνα έχει διοριστεί σε γραφείο στρατιωτικού εισαγγελέα σύμφωνα με την ισχύουσα νομοθεσία.\nΣτις εξετάσεις εισαγγελέων μπορούν να εγγράφονται μόνο ασκούμενοι εισαγγελείς. Οι κενές θέσεις ασκούμενων εισαγγελέων πληρούνται βάσει διαδικασιών επιλογής.\nΒάσει του νόμου, ως εξετάσεις εισαγγελέων θεωρούνται επίσης οι εξετάσεις δικαστικών εμπειρογνωμόνων, δικηγόρων και συμβολαιογράφων.\nΗ προαγωγή σε θέση επικεφαλής εισαγγελέα ή σε ανώτερη θέση είναι δυνατή μόνο μέσω διαδικασίας επιλογής.\nΗ προσωρινή απόσπαση εισαγγελέα για την εκτέλεση καθηκόντων σε άλλη εισαγγελία είναι δυνατή μόνο με την συγκατάθεσή του. Εισαγγελέας μπορεί να μετατεθεί σε άλλη εισαγγελία μόνο εάν συμφωνεί ο ίδιος με τη μετάθεση, εάν αιτηθεί ο ίδιος τη μετάθεσή του ή εάν μετατεθεί αναγκαστικά στο πλαίσιο πειθαρχικών μέτρων.\nΟ Γενικός Εισαγγελέας μπορεί να θέσει σε διαθεσιμότητα εισαγγελέα που διώκεται ποινικά για τέλεση με πρόθεση αξιόποινης πράξης ή σε βάρος του οποίου εκκρεμεί πειθαρχική διαδικασία για πράξη για την οποία μπορεί να εκπέσει από τη θέση του.\nΗ υπηρεσιακή σχέση του Εισαγγελέα μπορεί να τερματιστεί μόνο για λόγους που ορίζει ο νόμος.\nΗ εποπτεία της τήρησης των νόμων τόσο πριν από την άσκηση της ποινικής δίωξης όσο και κατά τις προδικαστικές διαδικασίες διεξάγεται από τον εισαγγελέα. Κατά την άσκηση της εν λόγω εποπτείας ο εισαγγελέας νομιμοποιείται:\nνα παρέχει δεσμευτικές οδηγίες στην αστυνομία πριν από την άσκηση της ποινικής δίωξης και κατά τη διενέργεια της έρευνας και της συνοπτικής έρευνας, καθώς και να τάσσει προθεσμίες για τη διεκπεραίωση της υπόθεσης κάθε οδηγία πρέπει να συμπεριλαμβάνεται στην αντίστοιχη δικογραφία,\nνα ζητεί τα αρχεία, τα έγγραφα, το υλικό και τις εκθέσεις για τη διεξαγωγή της αστυνομικής έρευνας μετά την άσκηση της δίωξης, προκειμένου να εξακριβώνει αν η αστυνομία άσκησε εγκαίρως την ποινική δίωξη και αν αυτή εξελίσσεται ομαλά,\nνα συμμετέχει στις ενέργειες της αστυνομίας, να διεξάγει επιμέρους ανακριτικές έρευνες ή να αναλαμβάνει εξ ολοκλήρου την έρευνα ή τη συνοπτική έρευνα και να εκδίδει αποφάσεις σε κάθε περίπτωση, ακολουθώντας τη διαδικασία που ορίζει ο νόμος οι ενστάσεις εναντίον αποφάσεων των εισαγγελέων υποβάλλονται όπως οι ενστάσεις που στρέφονται εναντίον των αποφάσεων της αστυνομίας,\nνα αναπέμπει την υπόθεση στην αστυνομία με οδηγίες για τη συμπλήρωση της έρευνας ή της συνοπτικής έρευνας και να τάσσει σχετική προθεσμία ο εισαγγελέας ενημερώνει τον κατηγορούμενο και το θύμα για την αναπομπή της υπόθεσης,\nνα αναιρεί παράνομες ή αδικαιολόγητες αποφάσεις της αστυνομίας και να τις αντικαθιστά με δικές του αποφάσεις ο εισαγγελέας δύναται να αποφασίσει την παύση της ποινικής δίωξης ή την παραπομπή της υπόθεσης σε άλλη αρχή εντός 30 ημερών εάν ο εισαγγελέας αντικαταστήσει απόφαση της αστυνομίας με δική του απόφαση για λόγους άλλους πλην της υποβολής ένστασης από νομιμοποιούμενο σχετικά πρόσωπο, μπορεί να υποβληθεί ένσταση κατά της απόφασης του εισαγγελέα και κατά της απόφασης της αστυνομίας ο εισαγγελέας μπορεί επίσης να διατάξει τη διεξαγωγή έρευνας και συνοπτικής έρευνας.\nΜόνο εισαγγελέας έχει την εξουσία:\nνα ασκήσει ποινική δίωξη,\nνα συνάψει συμφωνία με τον κατηγορούμενο σχετικά με την ενοχή και την ποινή του και να καταθέσει πρόταση στο δικαστήριο για την έγκρισή της,\nνα αναστείλει ποινική δίωξη,\nνα παύσει ποινική δίωξη με ή χωρίς όρους,\nνα εγκρίνει τον διακανονισμό ή την επίλυση υπόθεσης στην προδικαστική διαδικασία και να τερματίσει την ποινική δίωξη,\nνα διατάξει την κατάσχεση της περιουσίας του κατηγορουμένου και να ορίσει τα αντικείμενα που εξαιρούνται της κατάσχεσης ή να ανακαλέσει την κατάσχεση,\nνα λάβει μέτρα εξασφάλισης της απαίτησης θύματος, να την ακυρώσει εν όλω ή εν μέρει ή να αποκλείσει κάποιο μέρος αυτής,\nνα διατάξει την εκταφή πτώματος,\nνα ζητήσει έγκριση για την ποινική δίωξη ή την κράτηση προσώπου σε υπόθεση στην οποία απαιτείται η έγκριση του Εθνικού Συμβουλίου της Σλοβακικής Δημοκρατίας, του Δικαστικού Συμβουλίου της Σλοβακικής Δημοκρατίας, του Συνταγματικού Δικαστηρίου η του Ευρωπαϊκού Κοινοβουλίου,\nνα προτείνει στο δικαστήριο να τεθεί υπό κράτηση ο κατηγορούμενος ή να παραταθεί η διάρκεια κράτησής του,\nνα αιτηθεί την έκδοση κατηγορούμενου που βρίσκεται στο εξωτερικό,\nνα διενεργεί προκαταρκτικές έρευνες σχετικά με διαδικασίες έκδοσης, πλην αν ο νόμος ορίζει διαφορετικά,\nνα προτείνει στο δικαστήριο, κατόπιν αιτήματος αρμόδιας αλλοδαπής αρχής, την προσωρινή δέσμευση της περιουσίας προσώπου εναντίον του οποίου έχει ασκηθεί ποινική δίωξη στην αλλοδαπή, εφόσον μέρος της εν λόγω περιουσίας βρίσκεται στην επικράτεια της Σλοβακικής Δημοκρατίας.\nΣτο πλαίσιο της εκ μέρους του εποπτείας της τήρησης του νόμου σε χώρους στους οποίους κρατούνται πρόσωπα που έχουν στερηθεί την προσωπική τους ελευθερία ή πρόσωπα των οποίων η προσωπική ελευθερία τελεί υπό περιορισμούς, ο εισαγγελέας πρέπει να διασφαλίζει ότι:\nτα πρόσωπα αυτά τελούν υπό κράτηση μόνο βάσει δικαστικής απόφασης ή απόφασης άλλης αρμόδιας αρχής, σε αστυνομικά κελιά ή σε χώρους που προορίζονται για φυλάκιση, προσωρινή κράτηση, προστατευτική θεραπεία, προστατευτική επανένταξη ανήλικων εγκληματιών, ιδρυματική θεραπεία ή ιδρυματική φροντίδα\nστις εγκαταστάσεις αυτές τηρούνται οι νόμοι και οι λοιποί γενικώς δεσμευτικοί κανόνες.\nΣτις αστικές υποθέσεις ο εισαγγελέας έχει την εξουσία:\nνα υποβάλει πρόταση για έναρξη της αστικής διαδικασίας προκειμένου:\nνα επιβληθεί η προστατευτική επανένταξη ανηλίκου που συμπλήρωσε το δωδέκατο άλλα όχι το δέκατο τέταρτο έτος της ηλικίας του, εάν διέπραξε ποινικό αδίκημα το οποίο, σύμφωνα με τον Ποινικό Κώδικα, τιμωρείται με ισόβια κάθειρξη,\nνα κριθεί παράνομη απεργία ή απολύσεις,\nνα ακυρωθεί η μεταβίβαση κρατικής περιουσίας βάσει του νόμου περί απόδειξης της προέλευσης των κεφαλαίων στην περίπτωση ιδιωτικοποίησης, του νόμου περί των όρων μεταβίβασης κρατικής περιουσίας σε άλλα πρόσωπα ή του νόμου σχετικά με τη διαχείριση της κρατικής περιουσίας,\nνα ελεγχθεί η νομιμότητα απόφασης διοικητικής αρχής στις περιπτώσεις που απορρίφθηκε ένσταση του εισαγγελέα,\nνα ανακληθεί παράνομη απόφαση δημοτικής αρχής, εφόσον η δημοτική αρχή δεν ανακάλεσε την απόφασή της κατόπιν αιτήματος του εισαγγελέα,\nνα παρεμβαίνει σε εκκρεμείς αστικές διαδικασίες που αφορούν:\nεγγραφές στο εμπορικό μητρώο\nπτώχευση και αναδιάρθρωση.\nΣτο πλαίσιο της εκ μέρους του εποπτείας της τήρησης από τη δημόσια διοίκηση των νόμων και των λοιπών γενικώς δεσμευτικών κανόνων, ο εισαγγελέας έχει δικαίωμα να εξετάζει τη νομιμότητα:\nτων γενικώς δεσμευτικών κανόνων που εκδίδουν δημόσιες διοικητικές αρχές,\nτων εσωτερικών διοικητικών κανόνων που εκδίδουν δημόσιες διοικητικές αρχές για να διασφαλίσουν την εκπλήρωση καθηκόντων στον τομέα της δημόσιας διοίκησης,\nτων αποφάσεων επί διαφόρων ζητημάτων στον τομέα της δημόσιας διοίκησης,\nτων διαδικασιών που ακολουθούν δημόσιες διοικητικές αρχές κατά την έκδοση εσωτερικών διοικητικών κανόνων και αποφάσεων στον τομέα της δημόσιας διοίκησης.\nΚύριος υπάλληλος διοίκησης - Βοηθός διοίκησης (382 Kb)\nΔικαστικός γραμματέας (295 Kb)\nΑνώτερος δικαστικός υπάλληλος (460 Kb)\nΒοηθός δικαστή Ανώτατου Δικαστηρίου (291 Kb)\nΣυμπληρωματικές πληροφορίες παρέχονται στην ιστοσελίδα του Δικηγορικού Συλλόγου της Σλοβακίας.\nΣυμπληρωματικές πληροφορίες παρέχονται στην ιστοσελίδα του Κέντρου Νομικής Βοήθειας της Σλοβακίας.\nΟι συμβολαιογράφοι στη Σλοβακική Δημοκρατία πρέπει να είναι κάτοχοι πανεπιστημιακού τίτλου νομικών σπουδών.\nΟ ρόλος του συμβολαιογράφου έγκειται στην εκτέλεση πράξεων προληπτικής δικαιοσύνης και στην έκδοση πιστοποιημένων επίσημων εγγράφων.\nΤην εποπτεία των συμβολαιογράφων ασκεί το Υπουργείο Δικαιοσύνης.\nΟι συμβολαιογράφοι πρέπει να είναι μέλη του Συμβολαιογραφικού Συλλόγου της Σλοβακικής Δημοκρατίας.\nΗ ιστοσελίδα του Συμβολαιογραφικού Συλλόγου παρέχει υποστήριξη στους συμβολαιογράφους μόνο μέσω ενδοδικτύου (intranet). Η πρόσβαση είναι δωρεάν, όμως η αναζήτηση πληροφοριών είναι περιορισμένη.\nΗ βάση δεδομένων παρέχει πρόσβαση σε:\nκατάλογο συμβολαιογράφων (στοιχεία επικοινωνίας, γλωσσικές δεξιότητες, ώρες λειτουργίας γραφείου),


Ερασιτέχνης Παναθηναϊκός: Η τάξη στον ελληνικό αθλητισμό θα αποκατασταθεί - Contra.gr - Live Sports Magazine\nΕρασιτέχνης Παναθηναϊκός: "Η τάξη στον ελληνικό αθλητισμό θα αποκατασταθεί"\nΤΕΛ. ΑΝΑΝΕΩΣΗ: 25 Απρ. 2016 | 15:27\nΟ Ερασιτέχνης Παναθηναϊκός εξέδωσε ανακοίνωση-απάντηση, με αφορμή τη διακοπή στο ντέρμπι του γυναικείου μπάσκετ μεταξύ των "πρασίνων" και του Ολυμπιακού, κάνοντας σφοδρή επίθεση στους διοικούντες των Πειραιωτών!\nΟ ΟΣΦΠ το περασμένο καλοκαίρι αποφάσισε να ξοδέψει ένα μέρος των χρημάτων που κερδίζει (με τους γνωστούς τρόπους) από τη συμμετοχή της ποδοσφαιρικής του ομάδας στο Champions League, για να αγοράσει την ομάδα μπάσκετ γυναικών του Ελληνικού. Απώτερος στόχος του ήταν να προσπαθήσει να δημιουργήσει θέμα με το κλειστό "Παύλος Γιαννακόπουλος", τον ιστορικό "Τάφο του Ινδού". Η απόδειξη για αυτό είναι ότι τώρα, αντί να χαρούν το πρωτάθλημα που αγωνιστικά κέρδισαν δίκαια (ενώ το κύπελλο το κέρδισαν άδικα) άρχισαν πάλι την προπαγάνδα.\nΒάλτε το καλά στο μυαλό σας λοιπόν. Ο "Τάφος του Ινδού" και η Λεωφόρος δεν κλείνουν. Είναι η ιστορία του ελληνικού αθλητισμού, είναι το πρώτο κλειστό γήπεδο στην Ελλάδα, που φτιάχτηκε όταν άλλοι έπαιζαν στα τσιμέντα, κάτω από τον ήλιο και φώναζαν γκοοολ όταν έμπαινε καλάθι. Είναι το γήπεδο μιας ρομαντικής εποχής, το κλειστό που θα θυμίζει πάντα σε όλους τους Έλληνες φιλάθλους ότι κάποτε ο ελληνικός αθλητισμός ήταν καθαρός και έτσι θα ξαναγίνει μια μέρα!\nΚι επειδή εμείς είμαστε Παναθηναϊκός και έχουμε μάθει να λέμε μόνο αλήθειες, στα ψέματα και στην προπαγάνδα απαντάμε τα εξής:\nA) Tο κλειστό "Παύλος Γιαννακόπουλος" δεν πληροί τις προδιαγραφές για τη διεξαγωγή αγώνων βόλεϊ, λόγω ύψους και όχι για λόγους ασφάλειας, όπως ψευδώς αναφέρεται στην επίσημη ιστοσελίδα του ΟΣΦΠ. Άλλωστε, αν εχθές είχαμε έλλειψη ασφάλειας, τι έχουμε στο ΣΕΦ που έχουν πέσει μολότοφ πίσω από τον πάγκο;\nB) H προσωρινή διακοπή του χθεσινού αγώνα και η επακόλουθη εκκένωση των κερκίδων δεν έγινε λόγω δήθεν επεισοδίων, όπως προσπαθεί να περάσει η ερυθρόλευκη προπαγάνδα. Αν δεν το θυμάστε, διαβάστε το φύλλο αγώνα που αναφέρει σαφώς ότι ο μοναδικός λόγος που διεκόπη προσωρινά το παιχνίδι ήταν ότι ακουγόταν το σύνθημα "Κουντούρη μπ…. π….γιέ δολοφόνε".\nΓ) Ουδείς παρείσακτος "εισέβαλε στον αγωνιστικό χώρο", όπως αναφέρεται ψευδώς στην επίσημη ιστοσελίδα του ΟΣΦΠ. Μέσα στον αγωνιστικό χώρο υπήρχαν μόνο μέλη της Διοίκησης και τα άτομα που εξαρχής είχε δηλωθεί ότι θα μεριμνούν για την ασφάλεια, όπως και έκαναν. Κι αν έπεσαν ελάχιστα αντικείμενα, παρά πολύ κακώς έγινε αυτό και το καταδικάζουμε, αλλά σίγουρα ήταν λιγότερα από όσα έπεσαν στον πρόσφατο παιχνίδι βόλεϊ ανδρών ΟΣΦΠ-ΠΑΟΚ, στο οποίο έγινε πράγματι και εισβολή οπαδών και για όλα αυτά ο ΟΣΦΠ τιμωρήθηκε με πρόστιμο 1.000 ευρώ.\nΑναφερόμενοι ωστόσο σε παρείσακτους, περιμένουμε από τη διοίκηση του ΟΣΦΠ να μας ενημερώσει για τα εξής:\nΑ) Ποιο είναι το όνομα του στελέχους της ομάδας τους που πριν τον αγώνα πέταξε προκλητικά τα λάβαρα του Παναθηναϊκού στον κάδο των σκουπιδιών μπροστά στη κερκίδα των οπαδών μας, προσπαθώντας προφανώς να προκαλέσει επεισόδια.\nΒ) Με ποια ιδιότητα καθόταν στον πάγκο της ομάδας τους.\nΓ) Γιατί δεν ήταν δηλωμένος στο φύλλο αγώνα.\nΔ) Για όνομα του Θεού, κανείς ποτέ δεν χτύπησε κανένα μέλος της αποστολής του ΟΣΦΠ όπως ψευδώς έγραψε στο Facebook ο υπεύθυνος επικοινωνίας της ΠΑΕ ΟΣΦΠ. Περιμένουμε να ανακαλέσει άμεσα, αλλιώς θα τα πούμε στα δικαστήρια. Λάσπη στον Παναθηναϊκό δεν μπορεί να ρίχνει κανείς!\nΕ) Είναι θράσος και αχαριστία να διατυπώνονται, επίσης στην ιστοσελίδα του ΟΣΦΠ, παράπονα για τη διοίκηση του Παναθηναϊκού. Όχι μόνο γιατί, όπως επίσης αναφέρεται στο φύλλο αγώνα, το γήπεδο εκκενώθηκε, με προσπάθειες αποκλειστικά των ανθρώπων του Παναθηναϊκού. (Άλλωστε οι δικοί μας φίλαθλοι δεν συνηθίζουν να κρύβονται πίσω από κουρτίνες.) Αλλά και γιατί επαναλαμβάνουμε ότι φροντίσαμε να μην αντιμετωπίσει πρόβλημα κανένα μέλος της αποστολής του ΟΣΦΠ, όσο προκλητική και αν ήταν η συμπεριφορά του. Κι όταν λέμε κανένα, εννοούμε κανένα.\n– Ούτε η προπονήτρια του ΟΣΦΠ που σε πρόσφατη συνέντευξή της στην εφημερίδα "Φως των Σπορ" είχε κάνει αισχρές και υβριστικές δηλώσεις εναντίον του Παναθηναϊκού.\n– Ούτε το στέλεχος του ΟΣΦΠ που πέταξε τα λάβαρα του Παναθηναϊκού και προς το παρόν παραμένει άγνωστο ποια άλλη ιδιότητα έχει.\n– Ούτε η γενική διευθύντρια του ΟΣΦΠ που όταν δεν μιλούσε στο κινητό μπαινόβγαινε ανενόχλητη στον αγωνιστικό χώρο (τόσο… αντίξοες συνθήκες επικρατούσαν) και με διάφορους θεατρινισμούς προκαλούσε συνεχώς τον κόσμο.\n– Ούτε οποιοδήποτε άλλο μέλος της αποστολής του ΟΣΦΠ.\nΌλα αυτά τα έκαναν για να πέσει κάποιος στην παγίδα και μετά να βρουν πάτημα να λένε ότι πρέπει να κλείσει ο Τάφος του Ινδού. Όμως δεν τους πέρασε και δεν θα τους περάσει!\nΚαι κάτι τελευταίο. Γνωρίζουμε καλά ότι πολλοί στον ΟΣΦΠ και πρώτες οι αθλήτριες του, που επαναλαμβάνουμε ότι μέσα στο γήπεδο έπαιξαν καλύτερα στο πρωτάθλημα, αναρωτιούνται για κάτι: πώς είναι δυνατόν μετά από αήττητη πορεία και κατάκτηση κυπέλλου να παίζουν τελικό πρωταθλήματος μπροστά σε 100 άτομα, αλλά μετά από ήττα με 37 πόντους, ο Παναθηναϊκός να παίζει σε κατάμεστο κλειστό;\nΤους απαντάμε με μια αναφορά στο μέλλον. Εμείς θα συνεχίσουμε την τίμια και καθαρή προσπάθειά μας σε όλα τα αθλήματα και εσείς συνεχίστε να ξοδεύετε τα χρήματα που σας φέρνουν τα πρωταθλήματα στο ποδόσφαιρο, που όλος ο κόσμος γνωρίζει πλέον πώς τα κατακτάτε. Παναθηναϊκός θα πει μαχητική ψυχή και θα είμαστε πάντα εδώ, διοίκηση και κόσμος ΕΝΑ. Το πεπρωμένον φυγείν αδύνατον, ό,τι κι αν κάνετε, αργά ή γρήγορα η τάξη στον ελληνικό αθλητισμό θα αποκατασταθεί.\nΑίτημα Ολυμπιακού για "λουκέτο" στον "Τάφο του Ινδού"\nΠαναθηναϊκός - Ολυμπιακός 38-50\n"Νταμπλ εκεί που το απολαμβάνουμε περισσότερο, πράσινη ντροπή"


Όπως είναι ήδη γνωστό, η αποπληρωμή των εισφορών του μηνός Ιανουαρίου 2020 για τους ελεύθερους επαγγελματίες, αυτοαπασχολούμενους και αγρότες, θα γίνει τελικά έως τις 20 Μαρτίου 2020. Οι ασφαλιστικές εισφορές για τους εν λόγω ασφαλισμένους θα υπολογιστούν σύμφωνα με την πρώτη ασφαλιστική κατηγορία. Ωστόσο, από την επόμενη ημέρα της ψήφισης του νόμου στη Βουλή, δηλαδή από την Παρασκευή, θα είναι διαθέσιμη η πλατφόρμα του Ε.Φ.Κ.Α. στην οποία θα μπορούν οι ασφαλισμένοι να επιλέξουν, εφόσον το επιθυμούν, ανώτερη ασφαλιστική κατηγορία. Σύμφωνα με ασφαλείς πληροφορίες του κόμβου, οι ασφαλισμένοι που επιθυμούν να ενταχθούν σε ανώτερη ασφαλιστική κατηγορία για το έτος 2020 θα έχουν στη διάθεσή τους ένα χρονικό περιθώριο περίπου δύο εβδομάδων (σ.σ. ίσως και λιγότερο, γιατί ακόμη δεν έχει ξεκαθαριστεί πόσο ακριβώς θα είναι αυτό το χρονικό διάστημα) ώστε να επιλέξουν την κατηγορία που θέλουν και στη συνέχεια να οριστικοποιήσουν τη βούλησή τους.\nΣτη συνέχεια, εφόσον ολοκληρωθεί και αυτή η διαδικασία θα γίνουν οι απαραίτητες ενέργειες από τις υπηρεσίες του Ε.Φ.Κ.Α ώστε να αναρτηθούν εγκαίρως τα σχετικά ειδοποιητήρια για τις ασφαλιστικές εισφορές του μηνός Ιανουαρίου 2020, που όπως τονίσαμε πρέπει να καταβληθούν έως τις 20 Μαρτίου 2020. Ο Ε.Φ.Κ.Α. θα έχει δηλαδή στη διάθεσή του ένα μικρό χρονικό περιθώριο για να «τρέξει» τις απαραίτητες διαδικασίες ώστε να αναρτηθούν όλα τα ειδοποιητήρια των εισφορών του μηνός Ιανουαρίου 2020, τα οποία όπως σημειώσαμε θα έχουν είτε την κατώτατη ασφαλιστική κατηγορία ή τις ανώτερες που έχουν επιλεχθεί από τους ίδιους τους ασφαλισμένους. Σε κάθε περίπτωση και για τυχόν εξελίξεις επί του θέματος θα ενημερώνεστε μέσω του κόμβου.\nΣημείωση: Αργά το απόγευμα της ίδιας μέρας που συντάχθηκε το παρόν άρθρο, κοινοποιήθηκε σχετικό δελτίο τύπου από το υπ. Εργασίας που επιβεβαίωσε όσα αναφέρθηκαν.


Ταϊγάνιου πάρκο σαφάρι - Φωτογραφία 7328036\nΤαϊγάνιου πάρκο σαφάρι και τουριστικό ζωολογικό κήπο Εικονοαγγελίες. 7328036\nΨηφιακή φωτογραφία εκδρομές - γκαλερί φωτογραφίας λεπτή τέχνη. ψηφιακά ηλεκτρονικά ΜΜΕ, γκαλερί web art - ψηφιακή φωτογραφία 7328036:


ΔΙΣΤΟΜΟ: Άμφισσα: Ρομά έκαναν φύλλο και φτερό παλαιά οχήματα του Δήμου Δελφών\nΆμφισσα: Ρομά έκαναν φύλλο και φτερό παλαιά οχήματα του Δήμου Δελφών\nΣοβαρά ερωτήματα προκαλεί το γεγονός ότι οχήματα του Δήμου Δελφών τα οποία βρίσκονταν αποθηκευμένα στο Βιομηχανικό Πάρκο της Άμφισσας, έγιναν φύλλο και φτερό από Ρομά της περιοχής.\nΦωτογραφίες ντοκουμέντο που εξασφάλισε η zougla.gr, δείχνουν την ώρα που μια ομάδα Ρομά της περιοχής, έχοντας μπουκάλες οξυγόνου και προπανίου, ανενόχλητη διαλύει δημοτικά οχήματα.\n(Στο βάθος δεξιά διακρίνονται η μπουκάλα προπανίου αλλά και του οξυγόνου που χρησιμοποίησαν)\nΣύμφωνα με καταγγελίες που έφτασαν στη zougla.gr, το περιστατικό συνέβη περίπου δύο εβδομάδες πριν. Φορτηγά οχήματα, παλαιά απορριμματοφόρα αλλά και σκούπες του Δήμου Δελφών, βρίσκονταν αποθηκευμένα σε μια μεγάλη έκταση, στο Βιομηχανικό Πάρκο της Άμφισσας, χώρος που ανήκει στο Δήμο Δελφών.\n(Δεξιά διακρίνεται η λεγόμενη σκούπα, η οποία κοστίζει χιλιάδες ευρώ)\nΤα οχήματα λοιπόν αυτά βρέθηκαν να έχουν πεταχτεί λίγο πιο δίπλα, κοντά σε καταυλισμό Ρομά ,οι οποίοι με οξυγόνα κόφτες τα διαμέλισαν. Από τις φωτογραφίες διακρίνονται κάποια από τα οχήματα πριν από περίπου 10 ημέρες , ενώ σήμερα το μόνο που διασώζεται είναι μόνο μια ταμπέλα.\nΠρέπει να σημειωθεί ότι τα οχήματα αυτά είτε ήταν σε λειτουργία είτε όχι, είναι δημόσια περιουσία και θα πρέπει να ακολουθείται η νόμιμη και προβλεπόμενη διαδικασία απόσυρσης μέσω ΟΔΔΥ και όχι να καταλήγουν στα παλιοσίδερα.\nΠαράλληλα προκύπτει και οικολογικό θέμα, διότι αυτά τα οχήματα βαρέως τύπου, έχουν χημικά και τοξικά απόβλητα. Όπως μπορείτε να δείτε από τις φωτογραφίες, έχει πιάσει και φωτιά στο σημείο.\nΕρωτήματα δημιουργούνται και για τις τοπικές αρχές, για το πώς βρέθηκαν τα οχήματα στα χέρια των Ρομά, καθώς και που βρέθηκε ο εξοπλισμός (μπουκάλες προπανίου και οξυγόνου), για την κοπή των μετάλλων.\n(Ότι απέμεινε στο σημείο)\nΑξίζει να σημειωθεί ότι σύμφωνα με τις καταγγελίες κατοίκων, οι καπνοί και το νέφος από το κόψιμο των υλικών, ήταν εμφανείς από 5 χιλιόμετρα απόσταση. Αυτά τα οχήματα έχουν κοστίσει στους Έλληνες πολίτες πολλές χιλιάδες ευρώ.\nΕτικέτες Άμφισσα, Αστυνομικό δελτίο, Δήμος Δελφών, Εγκλήματα, Ειδήσεις Στερεάς Ελλάδας, Ζούγκλα, Κλοπές, Ρομά